qundao/data-zh-poetry huggingface dataset:
和夾谷僉事題釣臺十首·其三
作者：何夢桂
朝代：宋

龍信蛇屈各升沉，白髮朱顔亦故今。
出處兩難人不識，雲山江水是知心。
和夾谷僉事題釣臺十首·其九
作者：何夢桂
朝代：宋

雙臺絕壁鎖林霏，每恨躋攀足力微。
今日重來問鷗鷺，絕無人迹上苔磯。
和夾谷僉事題釣臺十首·其二
作者：何夢桂
朝代：宋

當年江上一竿青，老盡羊裘兩鬢星。
往事成塵遺迹在，石痕齒齒水泠泠。
和夾谷僉事題釣臺十首·其五
作者：何夢桂
朝代：宋

咄咄相逢話故交，不嫌萬乘友漁樵。
當初未有玄纁至，只好收綸學棄瓢。
和夾谷僉事題釣臺十首·其八
作者：何夢桂
朝代：宋

苔蘚碑漫字斷章，休將漢事費評量。
興亡付與東流水，留得荒祠一瓣香。
和夾谷僉事題釣臺十首·其六
作者：何夢桂
朝代：宋

漢事如舟要着篙，諸公已共濟風濤。
勳華終不臣巢許，莫道先生索價高。
和夾谷僉事題釣臺十首·其四
作者：何夢桂
朝代：宋

誤出山來亟已還，絕塵逸駕竟難攀。
狂奴不了宮中事，剩得閒身宇宙間。
和夾谷書隠先生寄題蛟峰石峽書院三十韻
作者：何夢桂
朝代：宋

堪輿運玄化，萬物品彙分。
狉狉鹿豕羣，中有五色麟。
聖哲不出世，郊囿可能馴。
粵從光嶽分，鴻靈咸糾紛。
征役石漸漸，戰伐車轔轔。
詩亡春秋作，三嘆悲聖人。
西狩折其足，反袂那能聞。
而况千載下，遺軼已絕塵。
木鐸響不振，安能此身親。
冥冥晦暮夜，高燎誰煬晨。
縱橫紛季子，法律慘商君。
吾道成說輻，君子歎伐輪。
時無郢人鼻，誰運匠石斤。
世喪道未喪，氣盛化自神。
無道固耻穀，有道亦耻貧。
蛟翁世耆俊，皇華重諏詢。
次公早識面，次第以禮賓。
廼聞抗高誼，木石將終身。
雲間有山峽，劫火不得焚。
石間有書室，雪迹猶未陳。
當路風詩書，出此屋壁文。
青青集衿風，勖爾小子勤。
斯道未墜地，百世知所因。
苞栩成集鴇，白茅尚包麕。
終期人臯稷，相與帝華勳。
中立天地極，再還風俗淳。
願言放巢許，使得老轅申。
吾爲混沌氏，抑爲葛天民。
俯仰慨今古，悠悠秋復春。
夜半舟壑移，故者誰其新。
和宋英叟二首·其一
作者：何夢桂
朝代：宋

圯上編書未出奇，有來相問重相規。
桑蓬自笑平生志，泡露誰能萬世基。
閒去带鉏編露朮，醉來呼酒賦江蘺。
青門待得瓜成熟，不似西山老伯夷。
和宋英叟二首·其二
作者：何夢桂
朝代：宋

不堪血淚望長陵，回首松楸又幾春。
荒壠牛眠何處是，古經狐首僞邪真。
固知遷墓疑非禮，幸有周棺可芘身。
若向防丘逢孔父，尚遺馬鬣詔今人。
和宋英叟先塋建亭作
作者：何夢桂
朝代：宋

誰表新阡瞰石關，要將孝義軌人寰。
千年永宅歸元亮，百尺豐碑葬魯山。
旌旐尚存青檟外，亭臺半在白雲間。
兒孫自是驊騮種，早入君王十二閑。
和寄可庵盧教諭
作者：何夢桂
朝代：宋

平生浪說齊諧志，杞國有天驚墮地。
不周摧折天柱傾，咄咄古今真怪事。
元氣不死橋運興，千古日月長懸奔。
照見可庵一片心脾真硉兀，揮斥八極游天根。
兩眼癡蟇不能食，坐觀蝡動自形色。
獨吸泠風飲沆瀣，去向南溟六月息。
不學神仙慕安期，陶潛曠達其庶幾。
卜築前窀從與老，太行世路從顛危。
桓魋石槨嘻未達，昭陵玉匣荒丘垤。
東門樹檟四時青，獨對青山問明月。
孤山梅，逋仙一去喚不回。
三逕竹，空懷二仲人如玉。
處士松，世無鄭老遺高風。
何如及今收拾千岩萬壑秀，飛廉道前豐隆後。
美人服薜带女蘿，自起傞傞舞長袖。
得時爲鳴鳳，失時爲卧龍，且問君王乞三峰。
百年三萬六千日，倏忽起滅天際虹。
散髮披襟任坦率，時澆磊磈斟寒碧。
眼高一世四海空，婢膝奴顔死人役。
君不見烏棲曲、白紵歌，長繩不繫白日梭，時耶命耶將奈何。
前有香山翁，後有洛陽老。
嘉會不數逢，千載誰復道。
蛟翁此來遊，三珠烱相照。
憑誰畫作五老圖，著我坐隅添一笑。
和尉衙落成贈阮梅仙
作者：何夢桂
朝代：宋

梅仙貴介出侯門，庭砌猶傳有紫荆。
黄綬銅章官小試，青溪花縣室初成。
公衙好作三年計，少府香留百代名。
田野近聞多犬吠，夜深刁鼓要分明。
和山房夾谷僉事韻二首·其一
作者：何夢桂
朝代：宋

一家南北混車書，誰使斯民耳目塗。
昔日簪纓今役戶，朝時絃誦暮征夫。
邇來風雨無完屋，何處乾坤着腐儒。
不意斯文天未喪，鳳凰來後見河圖。
和山房夾谷僉事韻二首·其二
作者：何夢桂
朝代：宋

蒼生下土望天仙，乞得君恩易地然。
繡斧聿來霄漢上，丹書先到浙江邊。
學徒免隸夫征法，官品寧輸戶役錢。
愧死支離疑效報，不妨鼓筴樂天年。
和山房寺簿見寄韻
作者：何夢桂
朝代：宋

巨蝮磨牙血萬家，天邊有鼓許民撾。
雷公手執騰雲斧，不到移文宥毒蛇。
和岳文二公西湖韻
作者：何夢桂
朝代：宋

昆明灰出海揚塵，老去英雄白髮新。
宮闕崔嵬千里月，樓臺牢落十年春。
血流杜宇悲遊子，夢斷梅花憶故人。
立盡斷橋寒日薄，回頭何處望天津。
和張按察秋山二首·賦孤山
作者：何夢桂
朝代：宋

錢塘日夜水東流，回首孤山綠尚稠。
千載老仙隨鶴去，百年此地少人遊。
相逢柳色還青眼，說着梅花總白頭。
身後閒名推不去，當年誤識薛杭州。
和張按察秋山二首·賦杭州
作者：何夢桂
朝代：宋

三百餘年卧甲兵，天低雨露此生成。
萬家都會樓臺矗，千頃平湖舸艦輕。
環珮玉堂人楚楚，靚妝珠箔女盈盈。
回頭萬事俱塵土，惟有湖痕歲歲平。
和徐榷院唐佐見寄七首·其一
作者：何夢桂
朝代：宋

苒苒歲月晚，悠悠美人思。
皎皎在天月，娟娟落水涯。
相思何所寄，日莫折瓊枝。
哀鴻翅翎短，苦爲稻粱縻。
願言化爲雲，長與龍相隨。
和徐榷院唐佐見寄七首·其七
作者：何夢桂
朝代：宋

人懷千歲憂，常苦百年速。
千歲與百年，黄泉總相逐。
漆園何誕妄，養生託緣督。
邯鄲非渺茫，夢覺驚黍熟。
生死如彼何，愛惡亦徒欲。
俛仰宇宙間，吾姑抱吾獨。
和徐榷院唐佐見寄七首·其三
作者：何夢桂
朝代：宋

月冷岸葭蒼，風勁山木震。
搗砧誰家婦，聲急心緒紊。
爲問聲何哀，聲聲怨時運。
何許從英皇，蒼梧叫虞舜。
和徐榷院唐佐見寄七首·其二
作者：何夢桂
朝代：宋

白雲古樹杪，下有山人家。
與君曾讀易，探索入聖涯。
盤桓坐白石，汲泉燒鼎茶。
至今山中兒，羨我兩客嘉。
客去不復來，屋上凝朝霞。
有時撫孤琴，猿鶴聽無譁。
何當賦招隠，共駕青牛車。
和徐榷院唐佐見寄七首·其五
作者：何夢桂
朝代：宋

南山有高樓，青雲可俯踐。
樓上有佳人，當年慣識面。
忽覺在他鄉，綽約思目見。
綠綺無知音，心長曲未遍。
青雲在山頭，將去還復戀。
人生不如雲，欲見萬里遠。
恃有青銅鏡，與君各分半。
忽來雙鯉魚，白璧何足羨。
和徐榷院唐佐見寄七首·其六
作者：何夢桂
朝代：宋

望有玉山果，細實如房蜂。
世味羞桃李，棄此盤盎巾。
膚頑味更澀，僅能殺三蟲。
頼以著微績，始襲炎帝封。
不意得君采，致身願相從。
和徐榷院唐佐見寄七首·其四
作者：何夢桂
朝代：宋

孟冬寒氣至，蟋蟀入床下。
我早索衣裘，婦尚繫裙布。
時序倏改變，悽慘感霜露。
姑老遠行役，鞠子誰乳哺。
夜半山壑移，人生况旅寓。
傷心重傷心，江空歲華暮。
和徐雲嶼寄徐清溪
作者：何夢桂
朝代：宋

平生經濟事，寧與世沉淪。
日暮倦行客，天寒却掃門。
百年雙白髮，四海一緇塵。
欲相壺丘子，深慚見地文。
和抱甕馮提學二首·其一
作者：何夢桂
朝代：宋

吁嗟世事落黄間，倦矣人間行路難。
流水已隨鍾子老，仙舟徒羨李膺觀。
從來豪傑爲時出，到底功名耐久看。
大厦將成要梁棟，雪深方見玉龍寒。
和抱甕馮提學二首·其二
作者：何夢桂
朝代：宋

山人日卧嶺雲長，扣戶詩書枉紀綱。
多病半生雙白鬢，相思一日九迴腸。
人情取舍成芻狗，世事興亡化石羊。
明日相逢且拚醉，轉頭三萬六千場。
和文公見寄降筆
作者：何夢桂
朝代：宋

玉壘失元戎，關河慘北風。
中原殘照外，故國夢魂中。
往事隨流水，餘生歎轉蓬。
唾壺歌未已，飛雁落江空。
和文山先生
作者：何夢桂
朝代：宋

坐對烟煤冷麝臍，一窗風雨懶幽棲。
蠶叢國破鵑啼血，王謝堂空燕落泥。
華表有時歸老鶴，桃都何處聽天雞。
十年往事俱塵土，莫上揚州唱竹西。
和方大山寄韻
作者：何夢桂
朝代：宋

老去莊陵一釣竿，釣魚猶勝乞粗官。
十年事業閒中過，千載功名死後看。
往事危枰休下著，交情枯木獨知寒。
相逢一笑雙蓬鬢，還倩何人斲鼻端。
和方山房韻寄李郎中
作者：何夢桂
朝代：宋

世路悠悠水上萍，相看誰與眼長青。
千年彝鼎觀勳業，一代圖球見典型。
謾道石能生白璧，自知竹已化青寧。
絕憐驛路梅花句，肯落空江杜若汀。
和方耜岩見寄
作者：何夢桂
朝代：宋

世事興亡轉脚跟，長安處處戰場塵。
種桃一去非秦世，採菊猶傳有晉人。
已矣覆蕉成夢鹿，誰歟被髮趁騎麟。
千年尚記遼東路，肯向城頭訪舊民。
和昭德孫燕子韻·其一
作者：何夢桂
朝代：宋

飄零短翅歎誰同，猶記當年繫足紅。
人事合離夢槐國，歲時來去旅新豐。
新樓綠幕無巢地，故國烏衣隔海風。
說盡興亡人不識，春風雙淚白鬚翁。
和昭德孫燕子韻·其二
作者：何夢桂
朝代：宋

說著興亡事不同，且斟玄玉駐顔紅。
雲軒夢斷宮花逝，綵縷盟寒墓草豐。
處處社時茅屋雨，年年春後楝花風。
人間不是無棲處，要認當年舊媼翁。
和昭德孫聞鵑
作者：何夢桂
朝代：宋

平生抵掌志伊吾，聞著鵑聲淚血枯。
故國蠶叢千古恨，霧關熊耳一身孤。
自從飛去啼痕在，縱不歸來有夢無。
莫向延秋門上叫，門樓無數白頭烏。
和李尹
作者：何夢桂
朝代：宋

朅來老我差嫫母，忽聽佳人賦莫愁。
欲折芳馨聊寄似，只憂疏綺隔層樓。
和李經歷見寄韻
作者：何夢桂
朝代：宋

白水輕烟古輞川，滿山紅葉稻平田。
悠悠客夢孤雲外，落落詩情夕照邊。
天闊風高黄鶴影，江空歲暮白鷗緣。
推敲不任騎馿去，却訝昌黎識浪仙。
和柯提舉寄詩·其一
作者：何夢桂
朝代：宋

曾拂三台最上星，赤城雲氣暖生春。
回頭往事邯鄲夢，落盡鵜霜白髮新。
和柯提舉寄詩·其三
作者：何夢桂
朝代：宋

親跨靈槎訪渚星，歸來雲錦照青春。
湖山夜半生神氣，一雨田田采芑新。
和柯提舉寄詩·其二
作者：何夢桂
朝代：宋

倚遍層樓數曙星，鷓鴣聲裏暗驚春。
開元耆舊今無幾，怕聽尊前唱永新。
和柯提舉寄詩·其四
作者：何夢桂
朝代：宋

天上文昌望六星，隴頭農稷趁三春。
玉京玄圃塵塵隔，璧月瓊枝歲歲新。
和梅鏡寄韻
作者：何夢桂
朝代：宋

未能生翼化鯤魚，誰御泠風問太初。
十載青衫關洛客，半生白首楚橋書。
蹇馿豈解思長道，病鶴徒知戀舊廬。
世有二程精說易，臯比何事到橫渠。
和毅齋喜雪
作者：何夢桂
朝代：宋

阿滕試手下祥霙，散入郊原一尺盈。
春近園林先富貴，夜深天地更分明。
懶隨柳絮誇安石，浪入梅花妬廣平。
明日詩壇期白戰，莫將點墨污瑶瓊。
和汪子雨問易
作者：何夢桂
朝代：宋

玄白紛紛老子雲，那從覆瓿覓遺文。
六爻本自畫前具，三極都從心上分。
未許諸儒將見見，只應四聖自聞聞。
浪談正墮負苓笑，况敢持芹更獻君。
和潘汝勉三絕·其一
作者：何夢桂
朝代：宋

招隠今無古小山，晨風倦翼暮飛還。
青山白髮人如昨，千古仙風愧莫攀。
和潘汝勉三絕·其三
作者：何夢桂
朝代：宋

潮去錢塘王氣收，西風黄葉故山秋。
殺身報國男兒志，皓首偷生妾婦羞。
和潘汝勉三絕·其二
作者：何夢桂
朝代：宋

幾度桃源青草生，相逢猶自說秦嬴。
山中不識興亡事，千載咸陽未息兵。
和牛知事
作者：何夢桂
朝代：宋

白首相逢歎暮年，楝花風後草連天。
單車載月來林下，樽酒移春入座邊。
野老爭持寒澗水，山靈盡掃暮庭烟。
從君去後柴門閉，惟有閒雲繞屋椽。
和王德甫見壽二律·其一
作者：何夢桂
朝代：宋

百年閒夢寄山窩，世態人情任唯阿。
竹裹貞心經歲老，梅開白眼看人多。
身從野叟分樵牧，莫遣山靈掃桂蘿。
黄閣朱崖身外事，一蓑牛背夕陽歌。
和王德甫見壽二律·其二
作者：何夢桂
朝代：宋

竈墮丹飛昔未仙，重來人世了前緣。
自憐白髮隨孤影，空撫青萍憶少年。
黄菊秋餘花尚耐，玄梨霜後果初圓。
問君何以爲翁壽，但誦黄庭內外篇。
和王樵隠阻雨二首·其一
作者：何夢桂
朝代：宋

春水連天雨載塗，春江無處認平蕪。
茫茫世路風波惡，留得湘潭橘渚無。
和王樵隠阻雨二首·其二
作者：何夢桂
朝代：宋

偶出山來得半閒，桃花落盡水潺潺。
早知人世多風雨，只好當初莫下山。
和王石澗儒免韻
作者：何夢桂
朝代：宋

鴞林何處聽遺音，三歎斯文試共論。
梁木夢非千聖往，瓜丘烟斷六經存。
悠悠滄海東流遠，耿耿中天北極尊。
吾道未亡鄒魯在，肯教失脚落他門。
和盧可菴悲秋十首·其一
作者：何夢桂
朝代：宋

秋風來庭際，奄忽老蓐收。
夜寒耿無寐，起坐焚膏油。
孤燈照我影，對坐自倡酬。
偈參意未竟，參橫轉西樓。
和盧可菴悲秋十首·其一〇
作者：何夢桂
朝代：宋

秋風來太虛，逍遥浮大庭。
吾身與天地，等如水上萍。
弄丸閒往來，意行還微吟。
吟盡無人聽，惟遺空外音。
和盧可菴悲秋十首·其七
作者：何夢桂
朝代：宋

秋風來江臯，槌鼓誰載酒。
徒羨謫仙人，百篇醉一斗。
將軍告身在，尚可易醇酎。
萬事休皺眉，一笑且開口。
和盧可菴悲秋十首·其三
作者：何夢桂
朝代：宋

秋風來戶牖，出戶天地寬。
俯仰何跼蹐，天地猶盤盤。
况復中間人，機險一黄間。
毋懷千歲憂，且盡百年歡。
和盧可菴悲秋十首·其九
作者：何夢桂
朝代：宋

秋風來大地，萬里成丘墟。
床頭何所有，惟有一卷書。
曳縱朗長誦，環堵樂有餘。
自笑飯顆山，少陵真腐儒。
和盧可菴悲秋十首·其二
作者：何夢桂
朝代：宋

秋風來高樓，樓上棟雲飛。
登樓杳西望，陰陰天雲垂。
天闊渺無極，遊子去不歸。
不歸在何許，意採南山芝。
和盧可菴悲秋十首·其五
作者：何夢桂
朝代：宋

秋風來萬壑，蜴蜥吐冰雹。
雷吼彈丸飛，四海沍陰濁。
誰能彎天弧，與我一矢落。
奈何山嶽移，回頭已非昨。
和盧可菴悲秋十首·其八
作者：何夢桂
朝代：宋

秋風來天河，天河淺且清。
天孫撫機杼，終日織不成。
自從夫君去，聽盡金雞鳴。
妾身倘未死，妾心百煉精。
和盧可菴悲秋十首·其六
作者：何夢桂
朝代：宋

秋風來岩谷，萬竅生寂虛。
畏隹忽怒號，披拂其誰居。
天地等一馬，逝者無停車。
君看郭外塚，荒丘無人鋤。
和盧可菴悲秋十首·其四
作者：何夢桂
朝代：宋

秋風來木末，忽忽吹晚晴。
木落雁南歸，嚦嚦多悲聲。
少壯老復至，歲月方遄奔。
我欲歌秋風，愁聽簫鼓鳴。
和石庵洪府理金沙酴醾牡丹二首·其一
作者：何夢桂
朝代：宋

金沙開遍牡丹忙，更簇酴醾上架芳。
霞綺羅紈圍國色，玉堂金屋擁君王。
妝成三月春光富，留得一年花事長。
昨夜紫薇紅藥裏，詔君題品是誰香。
和石庵洪府理金沙酴醾牡丹二首·其二
作者：何夢桂
朝代：宋

洛花欲放趁春忙，一架花添兩樣芳。
倚檻白紅多侍女，臨軒黄紫是真王。
只愁吳苑館娃老，無奈唐宮春恨長。
說與天公須愛惜，莫教風雨委泥香。
和管雪堂勸農之什·其一
作者：何夢桂
朝代：宋

五馬將春出勸農，春風散入萬山中。
山人未識君侯面，每向村田問老翁。
和管雪堂勸農之什·其三
作者：何夢桂
朝代：宋

學劍無成去學農，學農更落惰農中。
邦侯慈惠征徭簡，喜課兒耕替阿翁。
和管雪堂勸農之什·其二
作者：何夢桂
朝代：宋

公堂無事化羲農，閒揖青山入坐中。
人羨君侯得詩好，元來杜陸是詩翁。
和管雪堂勸農之什·其五
作者：何夢桂
朝代：宋

山北山南聽老農，袴襦歌已滿城中。
邦人願得三年住，翻恐朝廷識弱翁。
和管雪堂勸農之什·其四
作者：何夢桂
朝代：宋

凝香坐嘯有弘農，更得冰壺照幕中。
人道千峯多好事，好賓尤好主人翁。
和耜岩讚易傳來韻
作者：何夢桂
朝代：宋

三釜養弗違，五斗腹已饜。
歸無買山銀，聊占白石崦。
崦西有斗室，草色青入簾。
有時獨悲歌，白雲低覆檐。
心勞髮成絲，不敢開鏡奩。
純鈎未曾試，敢謂鉛刀銛。
行行行復止，恐爲世猜嫌。
俯仰宇宙窄，吾姑養吾恬。
濯髮餐沆瀣，載魄吞玉蟾。
世味紛濁濁，食魚誰溉鬵。
君來此山中，相逢一掀髯。
議論不苟同，鹹酸惟梅鹽。
探索卦爻賾，抉發天地潛。
君思方浩浩，我足愧霑霑。
未竟先天奧，已報歸郵籤。
重來詰玄秘，試與君一拈。
精神寄四聖，後學未易覘。
堪輿物最巨，蝡動物至纖。
雷震與風行，水潤復火炎。
孰匪陰陽用，豈待蓍策占。
吾身亦具足，誰能減與添。
六畫無一辭，三才道已兼。
大象不可名，小言徒詹詹。
九師易已病，安得惡石砭。
況復坐井窞，周旋類鮧鮎。
獨以嗜成癖，食苦自謂甜。
方此愧施孟，敢自比伊濂。
雄玄倘猶白，墨突空不黔。
阿誰登負丘，赤手捕長蚺。
泠然御風至，瞪目不可瞻。
大聲忽揮綽，皇荂俱口箝。
竊意吾道孤，四海謀無僉。
安知太皡虛，前奔有飛廉。
參同合左契，機迅留無淹。
憶昔世道衰，九侯已醢醃。
作易爲憂患，九卦首履謙。
子雲卒投閣，擬易空噞噞。
君子觀遯象，惡在不惡嚴。
心易寫不盡，恨無千丈縑。
書空只一畫，自向筆端粘。
君如會此意，此節真鎚鉗。
君肯來南山，相從效比鶼。
和蛟峰先生熟睡吟
作者：何夢桂
朝代：宋

幕蒼天，席大地，睡去不知人世事。
覺來榻上總埃塵，口不能言睡中義。
古今萬事晝夜同，萬八千年祇一寐。
榮辱事，真夢裏，黄粱一枕邯鄲市。
北窗謾說晉朝臣，周公不見吾衰矣。
日高丈五閉柴門，不知身世華胥氏。
不氈不被老希夷，山上白雲霞流水。
得失事，真夢裏，鹿蕉翻覆終成戲。
人言夜半息如雷，我縱行行還美睡。
和表露石庵韻
作者：何夢桂
朝代：宋

乾坤不固夜舟藏，去跨青鸞覓玉霜。
東野詩隨山月墮，龍門灑落塚泥香。
生傳嘉祐皇儲疏，死葬貞元綠綬章。
九些招魂招不返，黄昏豺虎嘯山牆。
和訪使徐容齋西湖韻寄縣尹趙文玉二首·其一
作者：何夢桂
朝代：宋

一幅西湖畫，誰將淡墨揮。
水浮孤嶼出，山約五雲飛。
雨洞猿啼濕，烟林鳥度微。
龍舟雙翠檝，曾此夜遊歸。
和訪使徐容齋西湖韻寄縣尹趙文玉二首·其二
作者：何夢桂
朝代：宋

滿目湖山恨，憑欄淚雨揮。
泉寒龍已化，雲盡鶴猶飛。
樓影摇波亂，鐘聲隠岫微。
誰家航十錦，歌舞夜深歸。
和酈僉事見寄韻·其一
作者：何夢桂
朝代：宋

詩書無用戲侏儒，兩序今猶見璧圖。
末路弟兄知己少，中原人物似君無。
曲終湘水絲繩絕，書入昭陵筆硯蕪。
珍重江南春信早，暗隨梅萼到西湖。
和酈僉事見寄韻·其二
作者：何夢桂
朝代：宋

半世虛名我誤儒，樊中短翅倦南圖。
黄塵世路千年改，白髮心期四海無。
績紡婦慵麻褐短，耕鋤兒懦豆田蕪。
老來萬事心灰盡，只願君王賜鏡湖。
和閩人龔玉峰韻·其一
作者：何夢桂
朝代：宋

猛拍闌干賦感傷，十年往事幾回腸。
寧能璧與頭俱碎，安得車將臂怒當。
太傅長沙悲鵩鳥，中郎北海牧羝羊。
天荒地老英雄盡，萬古青山只故常。
和閩人龔玉峰韻·其二
作者：何夢桂
朝代：宋

病鶴衰翎歎折傷，惟餘芝草療饑腸。
陣圖死不忘魚復，江艦生難候馬當。
自分無帷埋畜狗，尚憐有肆返屠羊。
頭顱老盡心猶在，夜半鈞天夢太常。
和雪
作者：何夢桂
朝代：宋

天上瓊樓一夜開，雲林先約意徘徊。
靈河剪水急飛落，色界憑風緩下來。
霓舞未闌離月殿，蛾妝初試度陽臺。
自矜顔色難爲偶，嫁得梅花却占魁。
和韻問魏石川疾·其一
作者：何夢桂
朝代：宋

謾道無丹蛻骨凡，繡襦不換嫁時衫。
老天倘未忘周孔，巫鬼何須問抵咸。
身健加餐親鼎飪，眼明減藥認囊椷。
山中吠犬千年杞，采采猶堪饜吻饞。
和韻問魏石川疾·其三
作者：何夢桂
朝代：宋

靈山何許問巫凡，狹地知難旋舞衫。
枕上病雖憂白傅，床前教肯媿陳咸。
君宜借力寬詩課，我亦埋頭事藥椷。
種朮養鳬隨分足，豈因富貴墮涎饞。
和韻問魏石川疾·其二
作者：何夢桂
朝代：宋

不是塵中骨相凡，蓉裳蕙带芰荷衫。
勿疑有疾淫成蠱，須信無心感是咸。
裹藥曾經丹竈火，裁書祇欠土奩椷。
病餘努力加蔬飯，莫笑篔簹太守饞。
哭橋陵
作者：何夢桂
朝代：宋

百年弓劍入橋陵，豈料三泉化劫塵。
空有魚燈照荒土，忍將玉軸問遺民。
蒼梧日落啼丹雀，金粟雲深卧石麟。
寒食家家上丘冢，六宗盂飯屬何人。
唐昌地理王生求詩
作者：何夢桂
朝代：宋

千古青囊破六丁，太原衣鉢在心經。
天教文字留心印，世有兒孫振說鈴。
跨斷九龍行地脈，踏翻八卦撼天星。
靈犀一點無傳訣，莫向山頭泥鬼靈。
嘗令陳生作木蒼龍頭甚肖似因求贈言
作者：何夢桂
朝代：宋

誰試鸞刀作老龍，渾疑溝斷出神工。
明朝雷雨急飛去，莫遣天龍駭葉公。
四禽吟·山雞
作者：何夢桂
朝代：宋

自分臯林飲啄宜，猶憐錦綬錦毛衣。
文華恐被虞羅妬，莫向山前照水飛。
四禽吟·燕
作者：何夢桂
朝代：宋

羽翮沖天勢轉危，銜泥莫笑爾身卑。
風雕要避雲中箭，祇託梁間不用疑。
四禽吟·雁
作者：何夢桂
朝代：宋

雲水悠悠萬里身，蘆花明月落江城。
從來不带蘇郎信，莫與人間受浪名。
四禽吟·鷗
作者：何夢桂
朝代：宋

海邊元不爲魚來，力怯江風薄岸回。
白水蒼烟隨分足，連雲鷙鳥不須猜。
夜坐有感
作者：何夢桂
朝代：宋

銀漢無聲玉漏沉，樓高風露入衣襟。
洞龍睡熟雲歸岫，枝鵲啼乾月滿林。
甕裏故書前世夢，匣中孤劍少年心。
征鴻目斷闌干角，吹盡參差到夜深。
夢中作
作者：何夢桂
朝代：宋

草濃阡陌眠黄犢，沙煖汀洲浴翠禽。
一徑梧桐花落後，半江春水綠陰陰。
夢中幻成
作者：何夢桂
朝代：宋

一片閒雲本住山，暫爲行雨下人寰。
白雲可是無心物，朝出山來暮又還。
存厨徐君徵生挽歌
作者：何夢桂
朝代：宋

一厨聊寄等歸藏，荷鍤携壺畢此鄉。
逆旅不歸前路惡，蓋棺未了後期長。
壙中酣飲自忘癖，道上哀歌人笑狂。
千古心存千古事，青山流水付於塘。
安樂窩吟·其一
作者：何夢桂
朝代：宋

安樂山前安樂窩，問君安樂意如何。
黄粱飯飽葵根滑，山北山南聽牧歌。
安樂窩吟·其二
作者：何夢桂
朝代：宋

安樂山前安樂窩，一窩深處白雲多。
雲來雲去無人管，閒看虛檐燕葺窠。
寄和竹所叔攝慈溪稅官二首·其一
作者：何夢桂
朝代：宋

莫向揚州唱竹西，枯桑海水自相知。
籠中老鶴千年翅，冰下寒蠶五色絲。
官小暫淹山谷駕，庭閒好和老坡詩。
凌風更上丹山頂，應笑人間蟻垤卑。
寄和竹所叔攝慈溪稅官二首·其二
作者：何夢桂
朝代：宋

半夜愚翁挾北山，頭銜休係舊時官。
風雲失手劍光冷，霜雪滿頭衣带寬。
歸去荒園三徑菊，相期晏歲九臯蘭。
年年江上風濤惡，不上嚴陵七里灘。
寄壽王直卿省郎二親年八十詩二首·其一
作者：何夢桂
朝代：宋

金盤玉筯脯麒麟，榮福堂前壽二親。
白髮宋州老司馬，紅顔晉國太夫人。
生時曾結同年會，見世重來兩佛身。
庭下有兒歸省掾，執鞭時自導雙輪。
寄壽王直卿省郎二親年八十詩二首·其二
作者：何夢桂
朝代：宋

二老婆娑出壽筵，綠衣人好舞蹁躚。
餐桃阿母臉猶玉，食杞仙翁頭返玄。
堂上相看新八秩，尊前重話舊同年。
累茵列鼎人間有，安得親庭此樂全。
寄夾谷書隠·其一
作者：何夢桂
朝代：宋

巔崖一落費攀躋，汲綆千尋重挈提。
往事雪中鴻印迹，舊恩堂上燕銜泥。
錢塘東去江濤遠，銀漢西流斗柄低。
天地秋風黄葉老，年年春在故桃溪。
寄夾谷書隠·其二
作者：何夢桂
朝代：宋

當年曾憶賦高唐，回首邯鄲事渺茫。
黄閣故人千里月，青山老我半頭霜。
交情脈脈園中柳，憂思悠悠陌上桑。
吹斷參差天欲暮，薄言蘭芷寄衡湘。
寄平江靈岩寺至道和尚二首·其一
作者：何夢桂
朝代：宋

睦州山下幾重山，片板千金一擔擔。
好着蒲鞋牢繫脚，上肩容易下肩難。
寄平江靈岩寺至道和尚二首·其二
作者：何夢桂
朝代：宋

說法靈岩席未寒，重來拈出祖師禪。
入門一喝真奇特，不似回頭面壁看。
寄方龍溪
作者：何夢桂
朝代：宋

欲扣玄關訪偓佺，人間無路鐵鞋穿。
瑯邪舊約驚千載，嵩嶽新來下二仙。
肯把丹砂分藥鼎，便將白玉種芝田。
瓣香欲謝雙巖過，却道龍溪合受拳。
寄月岩黄高士
作者：何夢桂
朝代：宋

有客扣松扃，重來問宿盟。
青山塵世夢，玄鶴故人情。
柯爛棋猶在，壚寒藥未成。
鼎邊無好句，慚愧謝彌明。
寄淳安括田省委賈都事
作者：何夢桂
朝代：宋

括田馳檄遍封提，分得清官照錦衣。
百里春風生几案，千村甘雨自鋤犁。
江南地狹人民夥，燕北天遥日月低。
歸覲九重如顧問，尚歌雲漢勞遺黎。
寄王南叟寓江鄉
作者：何夢桂
朝代：宋

歌盡驪駒落日寒，相思無處問平安。
客愁白髮三千丈，世路青泥百八盤。
夜月梅花頻入夢，秋風菰米强加餐。
高山如故絲絃在，懶向旁人取次彈。
寄王提舉
作者：何夢桂
朝代：宋

地到偏方苦雪霜，蒼生寒谷望春陽。
一麾使節來天上，萬口行碑在路傍。
里役莊成民弛擔，關征法簡旅行糧。
祇今騎鶴揚州去，剩得新詩富錦囊。
寄田察使
作者：何夢桂
朝代：宋

尊酒長亭憶別離，參差吹斷竟誰思。
我懷知己慚鬷蔑，公喜逢人說項斯。
一塢烟霞雙鬢老，數椽風雨二天私。
錢塘日暮長江闊，薄擷芳馨結桂枝。
寄謝夾谷書隠先生四十四韻
作者：何夢桂
朝代：宋

粵從太極分，大塊溟涬洩。
人生於其間，三才位成列。
人極苟不立，清寧將竭裂。
厥初始斷鰲，萬古功卓絕。
誰觸不周山，地摧天柱折。
媧皇不煉石，方圓成陷缺。
九載困懷襄，東柱至西碣。
乘載微司空，斯民化魚鱉。
上下三千年，世變幾更迭。
誰與持風輪，不至人類滅。
魯廟祠太牢，漢庭定綿蕝。
澤國訪羊裘，東都樹名節。
斯道無存亡，惟人善顯設。
先後雖殊途，彼此有同轍。
山冢摧且傾，川流沸將竭。
托身止徬徨，勞心苦忡惙。
時無武城偃，誰知堂下蔑。
吏來方叫囂，我行方蹩躠。
賓主成寇讎，樽俎化縲絏。
楚市愧受鉗，山東羞折頞。
無處籲旻天，甘心死岩穴。
維北有星躔，煌煌西柄揭。
皇帝哀不辜，分符理司臬。
令出風霆行，章分雲漢抉。
垂光燭幽壤，萬里悉昭晰。
汲綆出深淵，千仞藉提挈。
自顧此身微，天地一甕蠛。
自笑往事非，古今一劍吷。
鳥卵來儀羽，駿骨致汗血。
犁然心自孚，難以口騰說。
衣冠出藻色，詩書響木舌。
從此公道開，起我庶士揭。
不圖老轅申，復見人稷卨。
蒼生在巔崖，寄命方杌隉。
山下豺狼多，况復晝噬囓。
皇皇倘無歸，惸惸靡遺孑。
四海望公來，久旱望霓切。
惟有此西人，謂私我西浙。
永言誓澄清，且爲沃焦熱。
次第雨八荒，寧久民望觖。
嚴瀨有男子，苦心頭半雪。
受恩口難言，寤歎惟契契。
延佇羌思君，解佩願遺玦。
遺玦不可得，采芳聊薄擷。
寄贈潘氏積善堂
作者：何夢桂
朝代：宋

市義今無古孟嘗，不圖近見鄭公鄉。
布金地已成祇樹，簞食人應遍翳桑。
身享九齡耆壽福，眼看五世子孫昌。
天公有耳長聰聽，多少行碑在路傍。
寄邵琴山
作者：何夢桂
朝代：宋

百歲頹波去不還，誰人能鑄鐵門關。
世間只有閒中福，不許忙人得自閒。
小有山中即事
作者：何夢桂
朝代：宋

閒隨鶴影步山蹊，摘草歸來養竹雞。
水带平沙流澗淺，雲將落照壓山低。
覆階亂葉憑風掃，護徑叢筠借鷺棲。
萬物不言皆自得，此心觸處見端倪。
小重山
作者：何夢桂
朝代：宋

吹斷笙簫春夢寒。倚樓思往事，淚偷彈。別時容易見時難。相看處，惟有玉連環。人在萬重山。近來應不似，舊時顏。重門深院柳陰間。曾攜手，休去倚危闌。
山居
作者：何夢桂
朝代：宋

短短檐楹小小亭，先生家住綠楊陰。
軒前樂意青山色，橋上行人流水心。
半醉半醒時自舞，獨行獨坐更微吟。
青鸞有約孤雲外，立盡闌干到夜深。
山居即事
作者：何夢桂
朝代：宋

分得南窗與世違，坐消白晝樂清時。
樓頭秋意一聲笛，鏡裏歲華雙鬢絲。
綠水放教通竹徑，清風招不下梧枝。
心期自得難爲說，白鳥青山是己知。
山房約會於黄灘別後寄似
作者：何夢桂
朝代：宋

玉堂佳人珮瓊英，月下乍見心眼明。
貞心野雪壓不死，幽韻天風吹逾清。
玉龍聲高夜漏下，綠衣舞短天雞鳴。
歲寒一見苦易別，安得白頭敦弟兄。
山窩適興
作者：何夢桂
朝代：宋

剩得閒身鎮自憐，更憐閒占此山泉。
滿階碧草客稀到，半榻白雲人對眠。
窗影枝摇知雀踏，壁痕苔濕認蝸涎。
日長靜看辛夷樹，落盡閒花忘宿緣。
岳帥寄烈女古意和韻答之
作者：何夢桂
朝代：宋

一琴久絃絕，孤操誰與同。
羅幃長白髮，燕子樓已空。
夫君邈萬里，目斷隨冥鴻。
鴻飛不南來，亂鳥啼朔風。
寧死化爲石，石上生虬松。
岳帥降筆命作畫屏四景詩·寒山拾得
作者：何夢桂
朝代：宋

形模醜陋髮鬅鬙，留得生來面目真。
拍手問誰能笑我，祇今笑殺世間人。
岳帥降筆命作畫屏四景詩·工部遊春
作者：何夢桂
朝代：宋

飯山吟得兩肩癯，破帽東風白髮微。
好是春衣都典却，醉來騎得蹇馿歸。
岳帥降筆命作畫屏四景詩·西湖
作者：何夢桂
朝代：宋

柳堤花港落紅塵，獨鶴歸來日半曛。
惟有五雲山下路，至今人說岳王墳。
岳帥降筆命作畫屏四景詩·鍾呂二仙
作者：何夢桂
朝代：宋

葫蘆有藥劍通靈，南北東西物外身。
相對不知談底事，到頭半語不傳人。
己卯春過西湖
作者：何夢桂
朝代：宋

世事誰家屋上烏，重來猶認舊西湖。
風帘隔岸自高下，烟寺前山半有無。
野水菰蒲飛屬玉，夕陽欄檻喚提壺。
十年不記梅花夢，試向孤山問老逋。
希有鳥吟
作者：何夢桂
朝代：宋

穹壤紛衆羽，固有仁不仁。
鴞鳳雖異性，同爲陰陽根。
惟彼希有鳥，於禽集大成。
力可振海嶽，翂翐似無能。
鯤鵬侈變化，比予爾何曾。
羣鷇偃下風，舉受翼卵恩。
萬里不足飛，千載始一鳴。
遠之不可疏，即之不可親。
地維缺不震，天柱拆不驚。
安得以寵辱，而能累其身。
世固有大物，天地間氣生。
卑卑局耳目，夫誰識其真。
道大固難同，安能抗世情。
何如任毀譽，徜然忘我人。
不諧衆人口，而諧萬世心。
度查木嶺
作者：何夢桂
朝代：宋

一逕羊腸躡嶺腰，鳥飛滅沒叫猿猱。
回頭下界人如蟻，尚覺山隨脚步高。
弔岳文二公二首·其一
作者：何夢桂
朝代：宋

擬弔英雄酒一觴，二公肝膽一冰霜。
金人未殄將軍死，宋事無成國士亡。
湖上黄埃寒柏慘，沙場青血夜燐光。
生芻一束新亭淚，千古興亡說未央。
弔岳文二公二首·其二
作者：何夢桂
朝代：宋

如此光陰冉冉何，青萍失手意蹉跎。
門前流水溪山在，簾外落花風雨多。
百歲身名頭半雪，十年世事淚懸河。
相逢莫問升沉事，且對尊前聽浩歌。
弔維揚瓊花
作者：何夢桂
朝代：宋

隻鶴揚州問故家，一尊后土弔瓊花。
人間驚破霓裳舞，天上徵回玉女車。
死蘗記曾霑雨露，落英誓不污泥沙。
後庭玉樹今誰主，猶得臺城葬麗華。
徐仲修寄詩次韻
作者：何夢桂
朝代：宋

一枕邯鄲午夢醒，好風吹信入軒櫺。
溟摶六月鵬先化，胎孕千年鶴已靈。
氣囿陰陽元有數，道超天地妙無形。
何時共作緱山隠，滴露松蘿寫易經。
得雨行
作者：何夢桂
朝代：宋

萬井泉枯民徙市，誰碾火輪燒海底。
蛇翳墮甕鞭弗靈，豐隆困卧屏翳死。
天驅鬼格啄黔氓，神龍蓄雨不敢行。
萬樹翠乾禾赤熛，田田兆坼龜縱橫。
卜侯閔雨無處禱，下問三老及五更。
爲言烏龍有聖水，絕頂一泓如鑑平。
尋常澍雨多芳沼，頗怪年來雲氣少。
有時掣電現光怪，或見盤空形攫矯。
猩鼯藜藿人不經，侯往願乞水一瓶。
得水入城甫三日，一夕載雨來江亭。
生來不識此山狀，見說人行躡雲上。
殷雷下界嬰兒聲，培塿千峰那可望。
山高地迥生神靈，莫嫌潴水纔盆盎。
鬃頭一滴落人間，平地鯨鯢生巨浪。
世事春花與秋葉，野馬紅塵雲起滅。
龍山萬古龍常存，年年幻變生鱗鬣。
歛藏神用潛幽宮，畜眼草草那識龍。
賢侯異政今魯恭，此心直與神龍通。
吁嗟疲民隔天日，那值歲祲十六七。
麥爛蠶死穀復饑，溝壑委填憂旦夕。
及今雨足稻粱紅，預期一飽吹豳風。
龍不有功歸我公，公不復有歸太空。
誰解作頌美形容，發微抉眇聲金舂。
老我擊壤歌山中，瓣香敬爲曾南豐。
愚石歌
作者：何夢桂
朝代：宋

大塊初分生怪石，曾與不周山作骨。
山崩地缺天柱摧，片石耆姿轉奇崛。
媧皇煉石補天工，化作五星成五色。
地下爲石天上星，頑質變化生神靈。
一朝天狼齧蝕五星隕，隕石宋野猶有光晶熒。
何人夜負入海嶼，錯雜昆吾無覓處。
中間塊石獨𡼭嶔，住在錦溪溪上滸。
石潤可以硯，石文可以屏。
贔屭或刳鼎，廉栗或劖銘。
不然雲母與紫英，否則丹砂和空青。
爾材於用百不適，空有千尺高稜層。
暴流沒馬不加減，霜降石出不加增。
火不焦，水不凝。
刻桐扣不鳴，飲羽射不驚。
世間至智不能化，而我安敢逃愚名。
人聞愚惡聞智喜，君謂我愚真知己。
築室招子願結交，更請柳溪作愚記。
我笑己愚君更愚，世有兩愚適相值。
江流東去夕陽西，千古相看只如此。
當年三品不點頭，况被旁人鞭得起。
感寓二首·其一
作者：何夢桂
朝代：宋

西風落日怕登樓，倚遍闌干萬古愁。
衰漢竟成三國誤，秣陵不蓋六朝羞。
江山有恨留青史，天地無情送白頭。
擊碎唾壺歌不盡，荒臺殘雨夢揚州。
感寓二首·其二
作者：何夢桂
朝代：宋

試向昆明問劫灰，幾看麋鹿上蘇臺。
閒中歷日生青草，夢裏乾坤化大槐。
塞雁南歸春又去，江潮東下暮還來。
臨平山盡啼鵑歇，可是征人喚不回。
感懷再和山房韻
作者：何夢桂
朝代：宋

幽人癖好山，結屋山北方。
於菟出繞屋，寧復劬禿當。
岩溜晴霢霂，野燒夕燉煌。
療饑采紫芝，不救病髮蒼。
何人賦小山，靜聽心茫茫。
倚歌和招隠，意長曲未央。
夜夢衣雲錦，乘虬朝帝旁。
鈞天聽未了，玄運不可常。
百年少壯心，時醉歌并凉。
層城閉青蛾，無處覓玄霜。
亡羊兩得失，奚擇穀與臧。
齒舌誰墮在，寧計彼軟剛。
千古雲山高，歃泉酹嚴光。
感懷追和前韻
作者：何夢桂
朝代：宋

寒冰不附炭，圓枘豈納方。
心同媒易合，分隔意難當。
膏火不晝耀，夕暮長煌煌。
松柏無春華，霜雪自蒼蒼。
萬物何定極，百世終混茫。
瞻彼巢林隼，胡爲水中央。
夜夢衣雲錦，乘虬朝帝旁。
鈞天聽未了，玄運不可常。
百年少壯心，時醉歌并凉。
層城閉青蛾，無處覓玄霜。
亡羊兩得失，奚擇穀與臧。
齒舌誰墮在，豈計彼軟剛。
千年青銅鏡，寧爲垢損光。
感興
作者：何夢桂
朝代：宋

剩得田園歸去來，江南兩度見黄梅。
軒窗有侶餘松竹，牆壁無人半蘚苔。
獨抱丹心徒自苦，相逢白首不須哀。
人間萬事不可極，一夢蘧蘧心已灰。
感興
作者：何夢桂
朝代：宋

梨花院宇十分春，一片飛花減一分。
不似山翁頭上髮，年年添雪上黟雲。
感興
作者：何夢桂
朝代：宋

芳草長亭春寂寂，白鷗滄海夢悠悠。
百年空負乾坤責，應被青山笑白頭。
感興·其一
作者：何夢桂
朝代：宋

坐斷乾坤老一窩，修篁翠袖自婆娑。
半生夢覺青山在，萬世期長白日過。
雲影對人閒裏好，禽聲入耳靜邊多。
舞雩不是真狂者，樂上心來可奈何。
感興·其二
作者：何夢桂
朝代：宋

擬將物化問漁樵，妙裏無形本寂寥。
大地雲生千嶂雨，中天月上九溟潮。
山河劫運九中化，世界塵緣座上銷。
此意到頭誰會得，任他人道似逍遥。
慰嚴溪張君貢士
作者：何夢桂
朝代：宋

朝日景曈曈，湛露溘已晞。
日暮風淒淒，啼鳥失其雛。
時邁感物化，撫事成傷悲。
嚴溪子張子，有兒讀父書。
年少雋且文，親顔悅以怡。
一朝成鬼錄，登臺空望歸。
望歸不歸來，淚盡雙目眵。
嬴博招爾魂，忍撫游子衣。
生子期養親，安知親哭兒。
古傷鄧伯道，天道不可知。
穆伯有收子，暮年良可期。
憶亡馬
作者：何夢桂
朝代：宋

垂楊古路策東風，忽憶霜蹄失舊蹤。
白髮重來韉𩍐在，爾應行雨去爲龍。
承書言別再寄
作者：何夢桂
朝代：宋

一曲離鸞感寄心，此心誰解試分明。
百年耆舊閒中話，千古溪山去後名。
雙鯉尺書兒女淚，隻雞斗酒弟兄情。
男兒須勒燕然石，歸拜堂諼始是榮。
招隠三首·其一
作者：何夢桂
朝代：宋

昔年有約共投簪，回首紅塵白髮新。
物外烟霞逢野逸，山中風雨望佳人。
好憑野鶴尋和靖，莫待山靈喚孔賓。
遲暮不來松蔭落，飛柯恐解折車輪。
招隠三首·其三
作者：何夢桂
朝代：宋

回頭五十九年非，千里晨風翼倦飛。
門外黄塵時事改，樽前白髮故人稀。
金河沙暖春鴻去，朱雀橋空海燕歸。
惟有嚴陵灘下路，年年潮水上漁磯。
招隠三首·其二
作者：何夢桂
朝代：宋

別後頻驚束带寬，相逢亦復笑蒼顔。
祇今歲月青牛老，何處烟波白鳥閒。
千古心期寒綠綺，十年世事墮黄間。
修篁倚遍空江暮，枉殺招呼費小山。
挽何此園
作者：何夢桂
朝代：宋

南窗一枕夢槐安，咽鼓悲笳生暮寒。
壽極星移墮芒角，詩仙身蛻失丸丹。
扶藜記與漁樵話，種菊留教孫子看。
歸去休休言不盡，殘陽木末亂鴉盤。
挽勁軒鄭府理
作者：何夢桂
朝代：宋

東林冠蓋舊耆英，百尺豐碑誌墓塋。
經濟志高官職小，睦姻義重貨財輕。
永平倉下遺紅粟，仁壽堂前有紫荆。
夜半山舟誰負去，蓋棺猶是昔簪纓。
挽南坡章知縣章運使子家則堂誌
作者：何夢桂
朝代：宋

豐碑二絕照新阡，節義成名得象賢。
善政人能書宰邑，寬恩民尚誦公田。
家翁不負心傳印，冢嗣能忘手澤編。
仕學一生行未了，後來好爲拂青氈。
挽吏部劉謙山
作者：何夢桂
朝代：宋

猶記青原白鷺盟，轉頭宿草上新塋。
屋梁月落丹心在，海水天寒白髮生。
樽酒十年兒女淚，篇詩兩地弟兄情。
蓋棺事了君無愧，未死遑知身後名。
挽吳靜軒
作者：何夢桂
朝代：宋

手摩銘碣弔延陵，落日青山昨夢驚。
狹世路危行却曲，浮生事了去分明。
竹林熠耀飛臺榭，石壁鈎輈叫冢塋。
珠雁玉龍今在否，漆燈千古照佳城。
挽太學正節先生徐應鑣
作者：何夢桂
朝代：宋

國破君亡一死宜，絕憐兒女死如飴。
龍池久負媧皇誓，蛙坎空遺烈士悲。
洗骨不污唐六館，瀝心無愧趙孤兒。
北行多少生還客，休向梯雲讀墓碑。
挽寧谷居士何公三首·其一
作者：何夢桂
朝代：宋

英雄千古入泉臺，八十餘齡死更哀。
隠谷雲歸龍已老，吟壇月墮鶴空回。
黄花滿地詩人老，青檟成阡弔客來。
白髮蓋棺公事了，朔風世路正黄埃。
挽寧谷居士何公三首·其三
作者：何夢桂
朝代：宋

鼠繞枯藤嚙未休，得如此老死何求。
翁踰八十媼黄髮，孫見曾玄兒白頭。
身世幅巾歸繭室，歲時盂飯灑狐丘。
百年心事無人識，分付黄花滿地秋。
挽寧谷居士何公三首·其二
作者：何夢桂
朝代：宋

天寒白月墮西湖，血淚啼枯聽薤歌。
食子俱亡收子在，近孫猶少遠孫多。
北邙有地存詩窖，後圃無人負鞠窠。
欲誌魯山慚四絕，空遺陳迹照松蘿。
挽徐子愚母
作者：何夢桂
朝代：宋

萱花落盡北堂空，龍頷碑銘百尺豐。
鄹紇晚婚無徵在，孟光不嫁有梁鴻。
一官得子榮身後，四世看孫滿眼中。
三酹生芻人似玉，故丘狐首此封崇。
挽新城徐峴山
作者：何夢桂
朝代：宋

騎鸞一去藐塵寰，萬里天風杳珮環。
江海十年生白浪，星霜七秩隕朱顔。
瑶池月墮夢中夢，翠峴雲歸山外山。
身世到頭秋露盡，吟魂猶自在人間。
挽方中立同舍
作者：何夢桂
朝代：宋

回首爐亭夢已非，英雄老盡壯心違。
鈞天雲散蒼龍墮，華表風寒白鶴歸。
往事悠悠川水逝，故人落落曙星稀。
樂天無子留孫在，多少龍門客淚揮。
挽林公坐化
作者：何夢桂
朝代：宋

一枕黄粱透夢關，獨留蟬蛻在人間。
有時欲見公顔色，木落枝枯月萬山。
挽檢院吳對山
作者：何夢桂
朝代：宋

岝崿山前弔隠君，招魂九些淚霑巾。
風雲失勢丹心死，天地無情白髮新。
西洛衣冠遺一老，東籬詩酒是全人。
蓋棺事了應無媿，消得新阡號逸民。
挽汝南袁君·其一
作者：何夢桂
朝代：宋

一曲哀歌行道難，滿堂試聽一潸然。
兩兒青紫開榮路，五世曾玄送暮年。
喬木受風危易撼，孤舟排浪險終全。
故丘狐首君無憾，寒食年年灑墓阡。
挽汝南袁君·其三
作者：何夢桂
朝代：宋

桐木山西送落暉，百年耆舊數他誰。
畏途幾歷青泥險，往事惟餘白髮知。
今代衣冠遺此老，前朝簪笏付吾兒。
明朝歸葬西邙路，五世哀思百尺碑。
挽汝南袁君·其二
作者：何夢桂
朝代：宋

黄金不鑄百年身，世變相劘白髮親。
龍角墓碑生古蘚，砥如亭路落緇塵。
明時事業留諸子，前代衣冠見似人。
得失雞蟲都莫問，故丘抔土是全真。
挽汾陽何北園二首·其一
作者：何夢桂
朝代：宋

宇宙千年暮，丘山一老遺。
頭因憂世白，體爲哭親羸。
明月落何處，清風歸去時。
英魂招不返，回首北邙噫。
挽汾陽何北園二首·其二
作者：何夢桂
朝代：宋

五十年來夢，邯鄲黍一炊。
傳家無長物，誌墓有豐碑。
落日江湖淚，西風里巷悲。
故園吟不盡，千古付他誰。
挽袁安人徐氏
作者：何夢桂
朝代：宋

政自傷悲歎緯嫠，可堪重賦柏舟詩。
鳩憐隻影營巢瘁，烏喜孤雛返哺慈。
半世苦心生自媚，百年貞節死方知。
曼曼世路成孤憤，慚愧山前讀墓碑。
挽邵青谿二章·其一
作者：何夢桂
朝代：宋

尊酒生芻弔舊遊，白髭老淚故山秋。
百年勳業黄粱枕，一代文章白玉樓。
豪傑彫零天地老，山河牢落古今愁。
行人不歃青溪水，付與閒翁對白鷗。
挽邵青谿二章·其二
作者：何夢桂
朝代：宋

貞元一曲淚霑巾，耆舊今能有幾存。
斗酒隻雞空酹冢，縞衣匹馬尚招魂。
百年身後事終定，千古眼前誰共論。
試問故侯瓜熟未，青門猶自有兒孫。
挽閤門唐中齋
作者：何夢桂
朝代：宋

英州別駕老昭陵，尚有錢塘八代孫。
三略兵書生未識，百篇詩史死猶存。
羊公峴首行人淚，白傅龍門過客樽。
盂飯寢園誰是主，鳳亭霜露有雞豚。
摸魚兒
作者：何夢桂
朝代：宋

記年時、人人何處，長亭曾共尊酒。酒闌歸去行人遠，折不盡長亭柳。漸白首。待把酒送君，恰又清明後。青條似舊。問江北江南，離愁如我，還更有人否。留不住，強把蔬盤瀹韭。行舟又報潮候。風急岸花飛盡也，一曲啼紅滿袖。春波皺。青草外，人間此恨年年有。留連握手。嘆人世相逢，百年歡笑，能得幾回又。
擬古五首·其一
作者：何夢桂
朝代：宋

木落不離根，菊槁不離枝。
人懷父母心，豈願生別離。
皇路謇幽蔽，民用嬰百罹。
南枝栖越鳥，忍逐北風飛。
北風藐萬里，分此無回期。
骨朽化爲塵，魂魄將南歸。
擬古五首·其三
作者：何夢桂
朝代：宋

萬馬蕭蕭來，萬矢的的鳴。
蛾眉逐羈馽，淚盡眥血零。
偷生愧夫天，寧死化鬼燐。
昭質誓不污，九死志靡徵。
紅玉隨劍光，晶熒貫列星。
遺胔葬螻蟻，冢墓高媧陵。
擬古五首·其二
作者：何夢桂
朝代：宋

生爲結髮婚，死爲同穴鬼。
豈意冰上緣，淪沒隔萬里。
半鏡隨塵沙，嫁衣在巾笥。
紅絲倘未絕，白首尚歸止。
心隨碣石雲，淚落銅盤水。
雲飛會南來，水流還北注。
此生不可期，心期勖來世。
擬古五首·其五
作者：何夢桂
朝代：宋

杞國天柱傾，哀我鞠子疚。
蒼鵞飛沖天，妖星大如斗。
簾下玉床移，山摧石鰲負。
河南弔遺黎，原野骨未朽。
北邙望孤陵，古木叫猿狖。
朔風吹塵沙，天寒薄翠袖。
南雲山萬重，去去莫回首。
擬古五首·其四
作者：何夢桂
朝代：宋

封狼藐萬里，風雪饒陰山。
地荒走蛇豕，俘縶去不還。
高門誰氏子，受驅牧猳犍。
去時紈袴敝，氈毳不蔽寒。
夜夜望北斗，不逐南箕旋。
父母生我初，拊我掌股間。
豈意越在茲，撫身空自憐。
方釣隠挾星學求詩且業醫
作者：何夢桂
朝代：宋

駢拇不礙履，枝指不害持。
兩者各自適，意其天所爲。
決之足反蹇，齕之手反萎。
萬物固有命，勸君休說醫。
旌表陳節婦古意
作者：何夢桂
朝代：宋

庭隅墮缺月，慈烏驚夜啼。
哀啼心獨苦，抱雛耿孤棲。
孤棲不自恤，懷人在中閨。
嫠緯織不成，撫杼羌憯悽。
煢煢守孤兒，覆額髮未齊。
矢心負螟蠃，兩手各持携。
廩粟不自富，歲以粒遺黎。
大火化劫運，終然完白圭。
邅迴蹇吾道，三綱墜塗泥。
鬚眉衆婦女，媿死一寡妻。
徽名表貞節，光彩生門題。
斲雪靈山山，濯清沙溪溪。
三唱衛柏舟，天橫斗柄低。
早夢初回
作者：何夢桂
朝代：宋

天籟刁刁萬竅間，幾回欲聽隔千山。
驀然入耳知何處，撞破三生夢覺關。
春日出行
作者：何夢桂
朝代：宋

淺澗沙平泉脈脈，芳林風軟雨垂垂。
無情落絮知誰管，得意鳴禽各自私。
晚雨
作者：何夢桂
朝代：宋

已當天色暮，況復雨霏微。
落葉元無定，因風更自飛。
壯心欹客枕，寒事到征衣。
明日臨晴霽，黄花看晚暉。
晨起
作者：何夢桂
朝代：宋

晨起窗前日未晞，玉梅霜後半開時。
梅花與我兩無語，寒雀相喧墮樹枝。
有感寄唐月心
作者：何夢桂
朝代：宋

日暮佳人雪滿簪，不堪重聽楚騷吟。
游豚吹浪江風惡，穴蟻坯封山雨深。
遯世敢談枰外著，濟時空抱夢中心。
閒花滿地將軍老，莫向東風更鼓琴。
望夫石二首·其一
作者：何夢桂
朝代：宋

夫君千里妾重闈，哭盡秋天無雁飛。
夫不歸來身化石，朝朝風雨望夫歸。
望夫石二首·其二
作者：何夢桂
朝代：宋

夫不歸來誤妾身，望夫心未化爲塵。
歸來不見生前面，空向山頭哭石人。
木蘭
作者：何夢桂
朝代：宋

木蘭元是女郎身，千載香魂落軟塵。
曾學男兒解征戰，祇今相見似羞人。
李郎中有詩謝寄藤杖仍次韻答之
作者：何夢桂
朝代：宋

海南覓得古藤枝，持與詩人杜牧之。
紫貝斑文鞭更爛，赤龍蒼骨蛻尤奇。
路無夷險終全節，用有行藏一任時。
非但與君扶脚力，鏦蛟剸虎要支持。
柬王德甫·其一
作者：何夢桂
朝代：宋

自入重雲深處深，山寒雲出已無心。
自憐鶴骨今憔悴，欲制頹齡少朮參。
柬王德甫·其三
作者：何夢桂
朝代：宋

聞說平安倚竹聽，裁書無雁寄雲程。
加餐願得身强健，尚見藜烟照夜明。
柬王德甫·其二
作者：何夢桂
朝代：宋

蛾眉霜雪隔重闈，采采雲英望未歸。
青鳥不來春又去，門前數盡落花飛。
桃源三首·其一
作者：何夢桂
朝代：宋

誤逐桃花去訪春，當年猶有種桃人。
相逢休問秦時事，世上興亡又幾春。
桃源三首·其三
作者：何夢桂
朝代：宋

牧歌樵唱自朝昏，白首何曾出洞門。
一度草青添一歲，如今世代長兒孫。
桃源三首·其二
作者：何夢桂
朝代：宋

洞裏栽桃不記時，世間秦晉是邪非。
落花落地青春老，千載漁郎去不歸。
桔槔
作者：何夢桂
朝代：宋

片片龍鱗蛻老蒼，有時伊軋卷滄浪。
真機動處何容力，自是旁人脚手忙。
梅友竹山居圖詩·其一
作者：何夢桂
朝代：宋

伐木詩亡冷友盟，交情是處薄秋雲。
寡諧自笑冰霜操，獨向天寒見此君。
梅友竹山居圖詩·其二
作者：何夢桂
朝代：宋

自是君家舊託根，君行誰與護重門。
畫圖空記篔簹谷，不道如今長子孫。
梅影
作者：何夢桂
朝代：宋

玉頰寒肌强對人，今年清瘦不勝春。
相知只有窗前月，摹寫春風水上身。
梅杖詩
作者：何夢桂
朝代：宋

曾向孤山劚薜蘿，根株栗櫛試摩挲。
持身慣歷風波路，回首還憐雪月坡。
鐵骨自將惟世用，赤心不偶奈時何。
會尋蒼竹成龍去，莫向葛陂深處過。
梅邊
作者：何夢桂
朝代：宋

江南何處美人家，認似梅花尚恐差。
近向梅邊得春信，始知人好似梅花。
梅魂
作者：何夢桂
朝代：宋

香滿羅幃凝不消，笛聲吹斷夜迢迢。
霜蜚月落無尋處，欲倩青衣使者招。
樂意
作者：何夢桂
朝代：宋

真樂攻心無奈何，自行自坐自謳歌。
雲收雨浄天無滓，月朗淵澄水不波。
更把新詩勾野興，時將濁酒發天和。
傍人笑我荒唐甚，真樂攻心無奈何。
次山房岐絲吟韻
作者：何夢桂
朝代：宋

南北本同歸，何人泣異岐。
玄黄本同質，何人悲素絲。
悲泣不自已，吾故憫翟朱。
聖賢急救世，猶或與心違。
二子救世心，豈願戾厥初。
兼愛與爲我，本昧善惡幾。
賊人視兼愛，殘忍終罔知。
失己視爲我，流蕩返故遲。
安得二子心，不爲世道思。
吾將責二子，一世將焉知。
次山房見寄韻
作者：何夢桂
朝代：宋

懷人夜寤擗，彼美天西方。
世變急三峽，吾道蹇兩當。
起坐觀列緯，翕箕正煌煌。
遊雲起碧落，反覆變白蒼。
兩儀浩無際，萬期歸渺茫。
感此不成寐，振衣夜未央。
思君見梁月，忽若墮我旁。
月明照我心，知心豈尋常。
浩歌自起舞，宵景何蒼凉。
墓梅萃彼鴞，葭露化爲霜。
雞蟲兩得失，奚用論否臧。
日月此昭質，天地吾直剛。
願言勖本心，百世垂耿光。
次山房贈阮尉燭詩韻
作者：何夢桂
朝代：宋

翩翩佳公子，青絲絡白顛。
黄綬映春花，來作吏隠仙。
鳴琴鎮白下，賦劍起通泉。
誰分讀書燭，良價重蠟鞭。
官燭不以照，持此當坐前。
釜炊陋貴習，炬圍嗤少年。
東壁得餘光，夜績長不眠。
好留待他日，列照修史編。
次山房韻·其一
作者：何夢桂
朝代：宋

天教龍馬現河圖，盡把先天授伏羲。
三極都從九裏出，六爻只向一中推。
易如可毀乾坤熄，神本無方晝夜知。
三聖有憂辭已贅，寥寥千載復何時。
次山房韻·其三
作者：何夢桂
朝代：宋

西狩事非文殆喪，舂陵書出道寧孤。
六經有舌存先聖，千古留心付後儒。
杲日麗天隨處見，逝川行地幾時無。
齋居珍重賡歌意，即此全吞太極圖。
次山房韻·其二
作者：何夢桂
朝代：宋

易寂無爲有感幾，幾存萬物未生時。
陰陽理向極中看，天地心從復處知。
潮上海門探月窟，日迴地戶濯咸池。
何時騎鶴研朱露，共勘經圖叩古羲。
次山房韻古意四首·其一
作者：何夢桂
朝代：宋

思君吹參差，幽路蹇離絕。
綠藍不盈襜，芙蓉在木末。
采蝱解我憂，憂思誰察識。
世態反覆手，况復問宿昔。
韝鷹豈思揚，轍鮒固相沫。
得時與失勢，離附奚足惑。
耳餘難爲交，管鮑易全德。
伐木無良朋，白駒有佳客。
次山房韻古意四首·其三
作者：何夢桂
朝代：宋

牽牛飲天河，河水清可挹。
天孫撫機杼，終日不成織。
相望空寤言，無人諒心迹。
人生窘良會，百年倏朝夕。
朝夕不可期，來世固罔極。
無金鑄鍾子，鼓瑟逝安適。
帝子竚不來，采芳翳庭實。
悠悠萬古心，俛仰三嘆息。
次山房韻古意四首·其二
作者：何夢桂
朝代：宋

佳人藐中洲，倚竹翠袖寒。
捐玦屬蹇修，脈脈一水間。
夜半下雲旗，逸駕欻可攀。
結言永爲好，矢報念急難。
君有金錯刀，我媿白玉盤。
終然鹽梅心，死不易鹹酸。
往事化蜩翼，徂生遺鼠肝。
永言歲寒心，寤擗長起歎。
次山房韻古意四首·其四
作者：何夢桂
朝代：宋

夜舟不藏壑，川流無回波。
百年逐憂樂，晝夜相戛摩。
逝者不復來，皓首成蹉跎。
誰歟傷鳳衰，毋乃楚狂歌。
茲世固難免，縱有朝與鮀。
猗蘭曲易彈，祇恐聽者訛。
折楊雜黄荂，每與俚耳和。
感此歌晨風，忘我將如何。
歸途再得八句併寄
作者：何夢桂
朝代：宋

石田歸去醉時歌，白日飛帆送客過。
舞袖低旋兼地狹，出門長嘯覺天多。
子卿朔漠知存否，武帝秋風奈老何。
極目西陵臺下路，漳河東去復來麽。
毛女
作者：何夢桂
朝代：宋

自出阿房鬌綠雲，恥將歌舞樂他人。
華陰夢斷咸陽遠，隔世逢人莫問秦。
汾陽徐祥英還家
作者：何夢桂
朝代：宋

君不見當年原上武陵家，有人隨水覓桃花。
桃花未落君歸去，到得重來無覓處。
又不見石室山中一局棋，有誰採樵不知歸。
斧柯爛盡俗緣起，歸到人間長孫子。
君今採藥入山中，一笑相逢樽酒同。
鳥啼花落隔人世，不知世上誰雌雄。
令威千年化作鶴，回頭猶念舊城郭。
城郭雖故人民非，歸去歸去遄高飛。
汾陽諸公招徐祥叔歸代之答謝·其一
作者：何夢桂
朝代：宋

富貴男兒晝錦衣，天涯漂泊衆心違。
人情鈎餌驚魚去，世界瓶羅礙雀飛。
隠去甘從山鬼喚，狎遊寧墮海翁機。
草堂猶在終歸去，只恐風塵白髮微。
汾陽諸公招徐祥叔歸代之答謝·其二
作者：何夢桂
朝代：宋

澗陵望斷憶玄暉，一片春雲渭水涯。
洞裏桃開成隔世，山中柯爛忘來時。
歸休韋曲應無頼，隠去玄真那有詩。
松菊相逢如見問，此心欲寄已忘辭。
洞仙歌
作者：何夢桂
朝代：宋

天涯何處，望蒼江渺渺。縱算解飛人不到。笑雙丸烏兔，兩鬢霜蓬，聊爾耳，那是人間三島。黃梁初夢覺，起看孤雲，還自長歌自長嘯。不記桃源何地，橘渚何年，生涯事、惟有爐煙茶灶。問先生誰友，有白石青松，共成三老。
洞仙歌
作者：何夢桂
朝代：宋

青衫白髮，獨倚江樓小。待欲題詩壓崔顥。慨鳳台今在否，白鷺沙洲，芳草外、剩得閒身江表。醉來疑夢裡，夢入梅花，歌徹青衣聽清窈。起著飛鴻沒盡，白鳥玄駒，誰能數、曹瞞袁紹。待明年、七十問何如，笑只是今朝，浣花堂老。
浣溪沙
作者：何夢桂
朝代：宋

細柳連營綠蔭重。暖風旗影揚蛇龍。晝閒吟思入千峰。紫綬金牌人綠髮，繡韉絲轡馬青驄。會將三箭取侯封。
浣溪沙
作者：何夢桂
朝代：宋

金紫山前山萬重。山高雲密下蒼龍。春來好雨遍三峰。芳草郊原眠繭犢，垂楊營壘系花驄。趣歸行有紫泥封。
滿庭芳
作者：何夢桂
朝代：宋

燕子芹乾，龍孫籜老，綠陰深鎖林塘。午風庭院，人試薄羅裳。數盡落紅飛絮，摘青梅、煮酒初嘗。重門靜，一簾疏雨，消盡水沉香。把當年團扇，恩情猶在，未是相忘。笑衰翁鬢髮，早已蒼蒼。說與乘鸞綵女，看世間、多少炎涼。都休怨，百年一夢，且共醉霞觴。
滿江紅
作者：何夢桂
朝代：宋

春色三分，怎禁得、幾番風力。又早見、亭臺綠水，柳搖金色。滿眼春愁無著處，知心惟有幽禽識。望青山、目斷夕陽邊，孤雲隔。琴酒我，成三一。湖外舫，山頭屐。且莫教春去，亂紅堆積。記得年時陪宴賞，重門深處桃花碧。待修書、欲寄楚天遙，無行客。
灞橋騎馿
作者：何夢桂
朝代：宋

小驪買得最便宜，好是河梁古柳涯。
風急吹沙長耳峻，雪深沒板蹇蹄遲。
據鞍吟透肩雙聳，敲鐙歌狂帽半欹。
道上莫教逢大尹，推敲句裏不曾知。
燈夕樂舞
作者：何夢桂
朝代：宋

天碧星河欲下來，東風吹月上樓臺。
玉梅雪柳千家閙，火樹銀花十里開。
紫鳳笙繁聲曼衍，黄龍舞縵影徘徊。
香車匝地紅塵軟，莫遣銅壺漏箭催。
爲友人解無妻之嘲
作者：何夢桂
朝代：宋

自甘爲牧犢，何不娶巫臣。
魚目長淒斷，雉飛徒苦辛。
遠衣無與寄，孤枕有誰親。
毋惜蛾眉買，黄金未是貧。
王德甫索歸一詩留之
作者：何夢桂
朝代：宋

一葉扁舟雪夜來，尚期東閣共吟梅。
長亭柳色不堪折，怕殺陽關疊疊催。
王石澗賦小有洞天之詩邵青谿和之輒次韻奉謝
作者：何夢桂
朝代：宋

自憐惡石狠難鞭，歸去漁樵結老緣。
野鶴分無軒上祿，醯雞粗足甕中天。
病來摩詰非真佛，睡去希夷已半仙。
僻好自耽如嗜酒，醉鄉休與醒人傳。
用姪煒之山行韻
作者：何夢桂
朝代：宋

惜花急晨遊，起坐旦未達。
騎馬去踏花，朝雨馬蹄滑。
落花委塵泥，花香在羅襪。
猗蘭覓餘春，牡丹遲未發。
遊子何時歸，使我幽憤豁。
目斷回雁書，遥遥楚天闊。
病起有感
作者：何夢桂
朝代：宋

聲乾木鐸說鈴非，天地無情世運奇。
吾道悠悠川水逝，人才落落曉星稀。
百年身後千年遠，萬個人中一個知。
一曲汾亭彈未盡，却教漁父洩天機。
登天台巾山
作者：何夢桂
朝代：宋

寸碧倚蒼旻，孤城俯可吞。
人行平木杪，帆去入雲根。
月榻留僧夢，風松弔鶴魂。
江心千古石，歲歲記潮痕。
知盧可菴教諭鼓歌
作者：何夢桂
朝代：宋

崇牙樅樅，賁鼓逢逢。
始作之以荆衡底貢之新革，試叩之以巴蜀故産之孤桐。
雷震一聲草木拆，蠖信其屈龍起蟄。
天地訢合萬物蘇，陽氣宣聲陰屏迹。
矇瞍一鼓歌辟雍，始與斯民發童蒙。
大胥再鼓徵學士，復與學者開天聰。
當其俎豆前陳，甫掖山立。
綴兆序位，登降終日。
吾故鼓之以相禮，所以作爾之强力。
乃若冠蓋孔孟，佩服程朱。
鷄鳴而起，亦步亦趨。
吾故鼓之以戒晨，所以覺爾之迷途。
至若理欲昏明，義利白黑。
夕惕不謹，日省何益。
吾故鼓之以謹昏，所以使爾非心之必斥。
嗚呼，鼓人職廢周禮湮，方叔入漢鼓收聲。
舉世聵聵呼不應，千載孔堂絲竹音。
鏜然一鼓驚雷霆，撼動天地衆耳醒。
昌黎老死石鼓裂，愧我才薄爭奈此鼓文。
石室和尚作航亭名江湖穩處聞梅境有作因寄題
作者：何夢桂
朝代：宋

當年舟子喫拳時，失脚波濤萬丈危。
歸去好尋休歇處，莫教再被八風吹。
禪機四首·一劍倚天
作者：何夢桂
朝代：宋

將軍一劍倚天開，鎮斷三軍不許回。
轉盼剎那都喪命，機鋒直指萬人摧。
禪機四首·一箭雙鵰
作者：何夢桂
朝代：宋

當風劄斷二邊機，背手烏號鬼莫窺。
一箭雙鵰俱墮落，古梅枝上雪參差。
禪機四首·俊鷹搏兔
作者：何夢桂
朝代：宋

霜風一掣下雲霄，兩翅雷奔眼電牢。
狡兔當場難軃避，却教大地鬼神號。
禪機四首·金鉦一擊
作者：何夢桂
朝代：宋

一聲鉦響弭弓刀，萬旅歸營寂不囂。
霜月滿城天正午，悠悠旌旆馬蕭蕭。
秋思有感
作者：何夢桂
朝代：宋

落日西風捲白沙，關山萬里客思家。
蘆花雁斷無來信，柿子霜紅滿樹鴉。
竹雞冢
作者：何夢桂
朝代：宋

活活聲乾落羽翎，分甘碪几委危形。
主人肯與封抔土，猶勝當年翳冢青。
答文公索玉樓賦二絕·其一
作者：何夢桂
朝代：宋

聞說當年白玉樓，有人秉筆侍宸遊。
如今世上無長吉，誰敢乘雲駕赤虬。
答文公索玉樓賦二絕·其二
作者：何夢桂
朝代：宋

鼎中鉛汞未成丹，血肉那能化羽翰。
待得千年玄鶴去，上皇方御玉闌干。
答文山謝詩序
作者：何夢桂
朝代：宋

岣嶁神奇字已漫，昌黎去後孰躋攀。
平生有道碑無愧，幸託先生翰墨間。
答楊冰崖寄韻問注西銘
作者：何夢桂
朝代：宋

勘破西銘識本真，添來注脚又重新。
父天母地元同體，物與民胞總是春。
放蕩異端黄老佛，紛爭戰國楚齊秦。
要知俯仰皆無愧，請向聖賢求事親。
約徐雲嶼遊山中
作者：何夢桂
朝代：宋

曾擬幽尋采蕙蘅，開樽奈有主人爭。
明朝重約呼猿鶴，到處雲山得散行。
翌日以觸熱不及如約再用韻寄之
作者：何夢桂
朝代：宋

招得秋風入杜蘅，陰陽金火尚相爭。
雪山冰井清凉界，應笑人間苦熱行。
聞琴一首
作者：何夢桂
朝代：宋

自呼濁酒賦江蘺，一曲朱繩萬感隨。
沙漠美人青冢恨，關河壯士北邙噫。
無人流水音誰賞，老我雍門聽轉悲。
夜半月明天籟寂，飛烏猶自繞南枝。
臨江仙
作者：何夢桂
朝代：宋

十月江南風信早，梅枝早閟先春。田園剩得老來身。浪言陶處士，猶是晉朝臣。人道革爻居四九，誰知數在邅迍。明年五十志當伸。低頭羞老婦，且結會稽盟。
自述
作者：何夢桂
朝代：宋

妄從緣起本非真，妄裏求真妄轉深。
真妄等來無一物，如如自在是真心。
自題畫像
作者：何夢桂
朝代：宋

七分形貌十分心，縱有丹青畫不真。
蕭散風神清瘦骨，分明小有洞天人。
與張郎中省菴二首·其一
作者：何夢桂
朝代：宋

一統山河遍八埏，江南等作彈丸看。
公來踏遍官田土，只有池蛙不爲官。
與張郎中省菴二首·其二
作者：何夢桂
朝代：宋

青山雲影日悠悠，却怪隨龍上下遊。
能捲滄溟爲雨去，白雲依舊宿林丘。
芙蓉
作者：何夢桂
朝代：宋

柳老荷枯菊蕊乾，寫生紅粉尚孤妍。
馬嵬坡下芙蓉面，猶覬君王軸上看。
芸窗集畫圖
作者：何夢桂
朝代：宋

天馬不生韓幹死，崔白翎毛落蒿里。
虎頭妙筆夜通靈，主爵郎中羞畫史。
楊君畫眼空四海，剩把金奩貯奇詭。
榆關牧馬邊草秋，一騎一縱驊與騮。
阿誰青驄嚼金勒，拔劍奔逐髯怒虬。
提弓空捍鳴鏑盡，塵沙馬耳風颼颼。
篔簹谷中一梢出，冷蕊相看冰雪骨。
葵花二色空爭妍，沒骨丹青翰水墨。
猿猱兩兩雄顧雌，獐鼠伎伎母趁兒。
水禽並下照秋水，足踏枯荷浸蓮漪。
人間清景能幾許，野馬戰場祇尺咫。
芸窗一幅水沉烟，俛仰乾坤千古意。
蛟龍歌
作者：何夢桂
朝代：宋

生物具角齒，每每與物抗。
蹈阱虎以剛，觸籓羊以壯。
世間怪物有蛟龍，三百六十蟲之長。
神靈出噓吸，變化互來往。
布爪層雲興，鼓鬐歘電放。
無欲不受劉累馴，假形豈被葉公誑。
時飛則飛潛則潛，所以隨時知得喪。
莫道魚蝦性不靈，相依喣沫豈敢嗔。
江濆鱣鯨久失水，聞此鼓舞咸相親。
世無刑醢受，時非法網秦。
然匪藉餘蔭，安能逃世人。
亡象齒與革，亡猩血與脣。
有身即有患，誰能無其身。
安得此身化爲雲，隨龍上下雲無心。
蝶戀花
作者：何夢桂
朝代：宋

風信花殘吹柳絮。柳外池塘，乳燕時飛度。漠漠輕雲山約住。半村煙樹鳩呼雨。竹院深深深幾許。深處人閒，誰識閒中趣。彈徹瑤琴移玉柱。蒼苔滿地花陰午。
西江月
作者：何夢桂
朝代：宋

猶記春風庭院，柳陰深鎖簾帷。東君去後雨絲絲。空認紫騮嘶處。夢斷簫臺無據，十年往事休追。忽然拈起舊來書。依舊長亭雙淚。
見本路趙府判二絕·其一
作者：何夢桂
朝代：宋

君來種竹兩樓前，風月平分入坐邊。
盡日千峯吹不盡，官清惟飲釣臺泉。
見本路趙府判二絕·其二
作者：何夢桂
朝代：宋

半生白髮老南州，一見屏星萬戶侯。
歸去山中詫猿鶴，浪歌白石飯黄牛。
見李察判竹溪四首·其一
作者：何夢桂
朝代：宋

十年江浙說明公，節鉞青冥山萬重。
春住錢塘還有脚，新年移得到千峯。
見李察判竹溪四首·其三
作者：何夢桂
朝代：宋

十載風霜敝黑裘，悠悠身世逐浮鷗。
東陵老去瓜田熟，敢向人間說故侯。
見李察判竹溪四首·其二
作者：何夢桂
朝代：宋

千古雙臺一釣竿，臺前閲盡過關船。
公來滿載西湖水，清似山頭十九泉。
見李察判竹溪四首·其四
作者：何夢桂
朝代：宋

百不如人萬事休，白頭獨欠識荆州。
相逢不覓封侯印，但問君王乞一丘。
見田察使
作者：何夢桂
朝代：宋

玉節星軺御史冠，邦人多少路旁觀。
半空寒月千峰榭，一歃清泉七里灘。
天地鳶魚春鼓舞，山林雞犬夜平安。
好須借得長年住，截斷車輪挽珮珊。
觀慈烏反哺
作者：何夢桂
朝代：宋

有鳥有鳥名慈烏，羣兒啞啞爭相呼。
羽毛甫集思反哺，爲報父母恩勞劬。
民彝天理久淪斁，聞此肝膽爲昭蘇。
禽蟲微物豈知義，烏性至孝由中孚。
梟獍雛成軀爲裂，伯勞雛長肉已刳。
天地生物無不仁，何至善惡相懸殊。
禽中孝子爾烏是，世上逆子彼二雛。
父母愛子恩罔極，子心能似父母無。
人生誰實空桑出，爲感物類長嗟吁。
嗟吁不足日云暮，老烏抱雛宿夜樹。
觀燕哺雛
作者：何夢桂
朝代：宋

閒堂看盡燕雙飛，終日勞勞爲哺雛。
父母此心誰不有，生兒幾個似慈烏。
觀禽鳥哺雛有感賦詩三首示諸子侄·其一
作者：何夢桂
朝代：宋

父母人心物豈無，靜觀禽鳥見中孚。
自來擇木心勞瘁，到得成巢口卒瘏。
囝翅漸長郎罷短，仔身已壯阿㜷癯。
人間恩義尚如此，幾個林中反哺烏。
觀禽鳥哺雛有感賦詩三首示諸子侄·其三
作者：何夢桂
朝代：宋

萬事空花過眼無，到無言處自心孚。
踐頭蘇爨芻何用，垂耳鹽車馬以瘏。
野鶴不須驚客去，山雌一任笑人癯。
他年史氏求遺稿，幸免臺中道噤烏。
觀禽鳥哺雛有感賦詩三首示諸子侄·其二
作者：何夢桂
朝代：宋

考叔分羹我獨無，不如鳴鶴自相孚。
世途跋涉牛先喘，仕路馳驅馬已瘏。
弗逮子輿三釜養，空餘顔氏一簞癯。
蓼莪詩廢遺軀在，愧死林中孝義烏。
記夢
作者：何夢桂
朝代：宋

萬木蕭疏老翠高，此身慚愧獨堅牢。
編書未了留侯事，何處仙源可種桃。
誡子
作者：何夢桂
朝代：宋

魯語誨時習，商書稱時敏。
一字該二義，學者盍重省。
又日新其德，成湯常自儆。
三月不違仁，顔子獨深領。
今日或因循，明日澡即新。
前月或斷續，此月復即仁。
聖賢惜分陰，於此猶兢兢。
學者能用力，其名曰競辰。
人有一大時，一去不復仍。
十五入大學，明德與新民。
二十曰弱冠，既冠責成人。
勤怠只數年，賢愚係終身。
過此爲失時，人不再青春。
譬之農力穡，春耕而夏耘。
耕耘苟失時，無復望秋成。
父母上俱存，兄弟下無故。
飽食無用心，白日任虛度。
幼壯老復至，一朝忽反顧。
對人語不了，握筆書輒誤。
龍鱗映犬豕，面目可憎惡。
哀哉復哀哉，追悔已遲暮。
及此尚可圖，勉旃須早悟。
警世
作者：何夢桂
朝代：宋

花顔雲鬢眼波秋，元是虛皮裹髑髏。
黄壤紛紛青草窟，少年曾共醉紅樓。
讀書有感
作者：何夢桂
朝代：宋

短髮凌霜强自搔，可能書劍更徒勞。
春秋已降功名薄，秦漢而來智術高。
天外寸心孤雁影，人間萬事九牛毛。
却憐刺股徒辛苦，狐貉何曾恥縕袍。
賀中齋黄大卿得子
作者：何夢桂
朝代：宋

聞說南山孕鳳雛，嶄然頭角見嶔㠌。
月宮仙桂託根異，海島蟠桃生子遲。
七秩高年堂上父，一生足事膝間兒。
朱顔白髮方强壯，要看梧孫長碧枝。
賀徐提管可大得子
作者：何夢桂
朝代：宋

四十生兒得寧馨，試教啼看是真英。
五文鳳自雲間落，一角麟從天上生。
積善家應長孫子，讀書種定作公卿。
他年大耋還推子，謾道同年我是兄。
賀新郎
作者：何夢桂
朝代：宋

世事渾無定。問人間、翻來覆去，阿誰能忍。海怒驚濤山相拍，選甚魚龍不任。看今古、英雄銷盡。坐對青山閒白日，付長江、流送千年恨。天有意，唯何甚。待將洗耳泉邊枕。正梅花、霜寒月白，鬥回西柄。自壽一觴花前醉，醉嚲彩幡金勝。笑兒輩、汾陽中令。倚遍層樓幹闌曲，慨乾坤、渺渺青雲影。無限事，尊前興。
賀新郎
作者：何夢桂
朝代：宋

更靜鍾初定。卷珠簾、人人獨立，怨懷難忍。欲撥金猊添沉水，病力厭厭不任。任蝶粉、蜂黃消盡。亭北海棠還開否，縱金釵、猶在成長恨。花似我，瘦應甚。淒涼無寐閒衾枕。看夜深、紫垣華蓋，低搖槓柄。重拂羅裳蹙金線，塵滿雙鴛花勝。孤負我、花期春令。不怕鏡中羞華髮，怕鏡中、舞斷孤鸞影。天盡處，悠悠興。
賀新郎
作者：何夢桂
朝代：宋

花落風初定。倚危闌、衷情慾訴，躊躇不忍。把酒問春春無語，吹落游塵怎任。待淚雨、紅妝蔫盡。不道燕銜春將去，誤啼鵑、喚起年年恨。芳草路，人愁甚。浮生一夢黃梁枕。且不妨、狂歌醉舞，麈談揮柄。金谷平泉俱塵土，誰是當年豪勝。但五柳、依然陶令。千古興亡東流水，望孤鴻、沒處殘陽影。無限意，傷春興。
賀蛟峰先生入宅
作者：何夢桂
朝代：宋

富貴朱門蓋里閭，先生斸石此山居。
一區自足子雲宅，三徑何妨靖節廬。
萬壑風雲生几席，四山花木入庭除。
乾淳豈少高官爵，自是寒泉要著書。
賡曾省齋舊題鳳翔空壁
作者：何夢桂
朝代：宋

滄溟陵陸起黄埃，薦福碑驚半夜雷。
玄鶴歸遲生墓草，白鷗飛盡上磯苔。
寒泉辱井留脂水，黑土夷陵出燼灰。
往事興亡渾一夢，高名千古黨碑魁。
賦風花·其一
作者：何夢桂
朝代：宋

玄化浩無極，豈爲萬物私。
燕坐觀物化，榮悴故有時。
春林著寒葩，猶記去年枝。
日暮還復殞，委運不可羈。
天機自高下，時命非所知。
變化紛萬感，逝者長如斯。
誰能渺獨立，終古以爲期。
賦風花·其二
作者：何夢桂
朝代：宋

大鈞播萬物，靜觀自森著。
倏見朝華榮，夕隕亦何遽。
升沈信天機，高下兩無據。
世眼空紛籍，往事逐飛絮。
今年花上枝，去年花落處。
開落無常期，年來復年去。
贈何相士
作者：何夢桂
朝代：宋

逆旅鳶肩終遇主，將軍猿臂不封侯。
相逢一笑休閒語，老去無心覓虎頭。
贈何覺山
作者：何夢桂
朝代：宋

昔有二道士，學道隠此山。
一覺徑超詣，脫屣遺人寰。
石影未滅沒，半出林巒間。
空山以名存，高蹤那能攀。
下有可人翁，老去雙鬢斑。
天涯蹇行足，日暮倦鳥還。
神交藐千古，試爲問丸丹。
贈南谷倪高士
作者：何夢桂
朝代：宋

試向山中覓許玄，朅來採藥已千年。
相逢不乞神樓散，問我丹臺第幾仙。
贈古歙汪恕齋
作者：何夢桂
朝代：宋

自笑家雞學未精，枕中書法豈能真。
勸君珍重臨池訣，莫遣兒童太逼人。
贈同舍生
作者：何夢桂
朝代：宋

爐亭曾憶看梅花，摇落江湖兩鬢華。
夢斷羅浮寒月墮，見梅不認是誰家。
贈吳對山先生
作者：何夢桂
朝代：宋

紺裘久墮還天闕，結佩乘雲遺玉玦。
耿光滅沒不可望，一歃寒泉酹秋月。
贈唐樂天星翁
作者：何夢桂
朝代：宋

有客傲今世，去古見是人。
得姓遺唐譜，自號樂天民。
毋乃香山老，重來現後身。
問君何能解，滿口談天星。
術高價難酬，索詩抵千金。
我政坐詩窮，敢以窮累君。
君謂窮不憂，詩賦樂我貧。
不見石友死，錦帆不歛形。
不見鄧侯餓，銅山化爲塵。
命固受於天，誰能躍陶鈞。
外物不可必，吾已反吾真。
君看世上兒，疾走方紜紜。
贈喬縣尹
作者：何夢桂
朝代：宋

神君當日藹民謠，復見君來試割刀。
花下簾櫳閒訟牒，柳邊亭榭見旌旄。
農桑課最繭絲殿，芻秣征寬馬骨高。
泉出後田渾不飲，恐他滴滴是民膏。
贈地理張松溪
作者：何夢桂
朝代：宋

赤松當日秘青囊，圯上誰知授子房。
千古遺編無覓處，君家獨得壁中藏。
贈地理從玉峰
作者：何夢桂
朝代：宋

鐵鞋踏破問眠牛，繭足歸來已倦遊。
四世五公身後事，前岡已分首狐丘。
贈地理章月岩
作者：何夢桂
朝代：宋

世事興亡千古意，山花開落幾番春。
年年惟有巖頭月，照盡今人與古人。
贈地理錢季實
作者：何夢桂
朝代：宋

神仙地理無多訣，未用尋龍先看峽。
次看峽內有明堂，外峽內堂垣氣結。
交結深時垣氣牢，交結淺時垣氣洩。
回看遠障起星峰，認得星峰是祖宗。
祖宗派下分嫡庶，庶是旁枝嫡正龍。
足趾未曾登絕頂，如何辨認嫡庶蹤。
庶是旁枝爲外從，嫡子必居堂奧中。
此是大法論嫡庶，未是窮源尋極致。
眼前大法既能明，更看嫡枝辨臧否。
譬如人家有嫡兒，或賢或否不易知。
賢者起家不肖敗，嫡枝還更有妍媸。
到此須是牢著眼，切莫泥取嫡謂奇。
龍到成形方結穴，若不成形總虛設。
傾欹破碎縮腫粗，雜亂擺竄瘦死絕。
凡屬此類不勞看，認得正龍成醜拙。
認形既真穴亦真，真形真穴自天成。
左右必有真纏護，真案真朝無異情。
地真氣象自然別，山必綢繆水迴折。
葱葱鬰鬰日回環，入眼精神俱煥發。
設從流派問源頭，定是祖宗真骨血。
雖然龍真穴自真，或隠或顯多誤人。
正結人人能識得，不識偏頗閃側情。
地有怪穴無怪局，認局方知穴法精。
毫釐之繆隔千里，萬水千山差一指。
橫斜直曲跬步間，撼動山川泣神鬼。
一山入脈百山隨，尺寸高低認玄秘。
穴真節節自相符，若不相符穴是虛。
龍真穴假禍福異，誤殺世人徒信書。
眼力不在書紙上，泥書空畫葫蘆樣。
掃除萬卷總虛談，收入靈犀一點間。
贈壽岩星學
作者：何夢桂
朝代：宋

甘石談天學不傳，誰從太史訪星躔。
階符色正欃槍伏，試把璇璣測蓋天。
贈天台遇仙翁
作者：何夢桂
朝代：宋

天台華頂飛丹霞，飛梁絕壁仙人家。
劉郎歸去不復返，千年藥徑生蠙蛙。
老翁家住山谷口，入山往往逢青華。
授之長生不死藥，山頭采采札與砂。
煉養火鼎成黄芽，日虀蔓菁飯胡麻。
方瞳丹頰生鼎花，猶爲人世憂龍蛇。
下遊汗漫周八遐，手持藥管青牛車。
更資易數餘齒牙，占步禍福百不差。
朅來訪我一舍蝸，劇談世事長吁嗟。
我語君，君試聽，勸君不用六十四卦推天星。
但願得君肘後之丹經，普度百萬億生靈。
君不見安期生、李少君，一匕神樓生羽翎。
入無間，升蒼冥。
造物雖有數，不能囿無形。
人人絕粒餐瓊英，免墮巔崖受苦辛。
贈天台陳道人
作者：何夢桂
朝代：宋

山中老希夷，長抱白雲睡。
睡覺呼蹇馿，悠然出山去。
道上忽相逢，爲問天下事。
長笑不復言，不言有深意。
蒼生在巔崖，感此淚如雨。
贈天遊子潘知非
作者：何夢桂
朝代：宋

浩浩天上水，悠悠天際雲。
靜觀萬物化，誰使之芸芸。
吾道在宇宙，與物同涬溟。
牛馬誰毀譽，龍蠖自屈伸。
浮游寄一世，儻然忘我人。
究竟弗可詰，與子俱愚芚。
贈姜墨卿
作者：何夢桂
朝代：宋

老盡頭顱被墨磨，到頭墨更被磨多。
滿堂玉玦今磨盡，尚有閒年買石螺。
贈姜益齋
作者：何夢桂
朝代：宋

種得蓮花入寶池，曾參惠遠得鋒機。
東林無酒淵明老，故出山來訪白衣。
贈嬾然子劉高士二首·其一
作者：何夢桂
朝代：宋

翻却丹爐竈息然，青蛇掛壁日高眠。
玄玄參遍頭如雪，始信人間懶是仙。
贈嬾然子劉高士二首·其二
作者：何夢桂
朝代：宋

一塢閒雲懶出關，慚無膚寸雨人寰。
君今占斷雲間卧，却笑游雲未得閒。
贈安禪僧如師
作者：何夢桂
朝代：宋

一庵許大且休休，世界三千海一鷗。
大地山河容不得，住持只在一毛頭。
贈宋道人無心
作者：何夢桂
朝代：宋

赤水珠光猶在海，豐城劍氣已衝天。
世人畜眼那知寶，吏掾元來有隠仙。
贈尹巽齋易數
作者：何夢桂
朝代：宋

萬有滋荄隠混蒙，誰開玄竅洩神工。
易經四聖羲周孔，數貫三天先後中。
執筴不須談管輅，太玄休復問揚雄。
只今風起從何入，知得風來是巽翁。
贈巔峰術士
作者：何夢桂
朝代：宋

孱顔突出萬峯間，禹穴龍門蟻垤環。
夜半捫參窮絕處，半山風雨隔人寰。
贈張月齋
作者：何夢桂
朝代：宋

斸盡青瑶補缺光，暫持玉斧下青蒼。
相逢一笑乘鸞去，顔色猶疑在屋梁。
贈徐教諭愛蘭
作者：何夢桂
朝代：宋

朝采水中芹，莫采水中茆。
采采不盈掬，意不在寸草。
顧瞻爾子衿，憂思鬰中抱。
濯江暴秋陽，豈不日杲杲。
杲杲雖麗天，寒荄易枯槁。
君來升文堂，鐘鼓試擊考。
轟霆起羣蟄，沈淖頼雪澡。
以中養不中，寬慈以爲寶。
惟皇均降衷，三代此直道。
迪教敦民彝，端拜謝師造。
贈徐霞錦
作者：何夢桂
朝代：宋

昔日山陰老魏仙，丹成飛去三千年。
倒影滅沒不可得，誰駕玉犬驂雲駢。
當年從事君家祖，獨向爐邊得丹譜。
刀圭入口羽翰生，至今去作羣仙父。
丹砂散地無人收，聚作丹霞如錦毬。
騰騰五采狎獵起，夜半精光衝斗牛。
問君從事適孫子，渾家住坐丹霞裏。
夜窺璇璣落星躔，晝負丹囊踏山水。
有時賣易掛白錢，醉卧圯橋墮雙履。
問君何事落人間，謫業已盡當復還。
人間處處風雨惡，不如歸去蓬萊山。
山上朝霞猶可餐。
贈方星翁
作者：何夢桂
朝代：宋

憶別二十年，再見驚莽渺。
黔髮上星霜，紅顔化枯槁。
隔世或相逢，往事漫不考。
季子舌尚存，長卿心未老。
妙算出星躔，窮搜入冥窅。
病質愧衰遲，高論驚絕倒。
天地兩無情，大化長浩浩。
逝者如川流，朝露溘春草。
行行重行行，貞名以爲寶。
贈方雲卿地理
作者：何夢桂
朝代：宋

金仙頂門一隻眼，五眼通神識無限。
雲卿留得眼一隻，眼力最高人不識。
眼裏青囊一卷經，照破山川無遁形。
口談禍福句句驗，人謂先生真鬼靈。
自言好眼與人別，當年點得白龜睛上血。
龜存雙眼我雙眼，兩眼精明光電掣。
有時採珠撼龍宮，有時捋鬚探虎穴。
獨眼獨眼真地仙，一角靈犀妙莫傳。
誰知一眼二眼化千眼，笑殺時師空眼穿。
贈星史胡達翁
作者：何夢桂
朝代：宋

杜甫拾遺終老去，陳平戶牖豈長貧。
達翁言命未爲達，安命方知是達人。
贈星學葉冰壺
作者：何夢桂
朝代：宋

祝融擲火驅六龍，火輪吐焰燒長空。
彤雲掛樹凝翠歇，九根灼爛紅爐中。
黑菟喘嘯風不起，紫蛟嗔卧潛幽宮。
燕然山高倚絕壁，下有凌陰厚千尺。
阿誰琢雪開瓊花，貯向玉壺寒照骨。
層冰底下浴蠶蟲，口吐繭絲成五色。
冰姿入火熱不焦，那識人間爍金石。
蒼生病暍死道途，左擁右扇喚不甦。
願化冰蠶作冰繭，上天下地成冰壺。
贈月山相士
作者：何夢桂
朝代：宋

萬古乾坤萬古山，山前萬古月光寒。
人生幾度能看月，常被青山與月看。
贈月波相士
作者：何夢桂
朝代：宋

人心如面萬參差，覿面相逢未易知。
惟有天邊一輪月，千江長與月相隨。
贈李梅仙談命
作者：何夢桂
朝代：宋

老樹孤根占一坡，雪霜奈此白頭何。
自憐南北枝先後，更看人間冷暖多。
贈東山詩僧信老
作者：何夢桂
朝代：宋

曾透西來最上機，尚餘習氣學詩癡。
尋常好句從何得，翠竹黄花總是詩。
贈松坡
作者：何夢桂
朝代：宋

千丈蒼龍雪嶠孤，翠髯森戟紫鱗枯。
有心不願明堂柱，消得人間號大夫。
贈林龍岩二首·其一
作者：何夢桂
朝代：宋

坐挹嵐光翠入簾，出門俯檻弄清泉。
夜深滴露點周易，遼鶴歸時骨已仙。
贈林龍岩二首·其二
作者：何夢桂
朝代：宋

昔時曾共探玄玄，一落紅塵十二年。
君隠好聽西澗雨，我歸亦歃北山泉。
贈枯崖鄭高士三絕·其一
作者：何夢桂
朝代：宋

孤撐突出萬山高，幾度曾經劫火燒。
天遣五丁移不去，須知立處脚跟牢。
贈枯崖鄭高士三絕·其三
作者：何夢桂
朝代：宋

人於崖下送君還，回首人間夢覺關。
誰識巔崖隔風雨，一重山外一重山。
贈枯崖鄭高士三絕·其二
作者：何夢桂
朝代：宋

歷盡冰霜幾踐更，皮毛剝落骨崢嶸。
從前野燒閒花草，莫遣春風吹復生。
贈桐江于處士
作者：何夢桂
朝代：宋

吮墨含丹各衒奇，解衣盤礴有誰知。
須臾信筆出天巧，自此人間無畫師。
贈梅友胡丈
作者：何夢桂
朝代：宋

開遍南枝雪未乾，阿誰吹玉並欄干。
相看不爲和羹事，要把貞心伴歲寒。
贈梅谷高士
作者：何夢桂
朝代：宋

去年無方老瞿曇，授我雲門一劄禪。
今年羽衣梅谷仙，丹法葛翁口談玄。
無方是兄仲梅谷，誤墮凡胎投母腹。
豈非江郎三石人，兩石飛來化雙玉。
君今一字透鋒機，札斷三關鬼莫窺。
掇取玄珠入蓬闕，自携靈母養嬰兒。
寒山梨棗霜中熟，碧蓮池邊結茅屋。
蛾眉白髮兩瀟疎，夜抱寒蟾成獨宿。
相逢丹鼎問金砂，笑灌玉泉餐紫霞。
崑崙瑶樹渺何許，遼海白鶴還歸家。
歸去無方問何其，爲說此行奇更奇。
贈楊古澹
作者：何夢桂
朝代：宋

南山有岑樓，岑樓高落星。
娟娟樓上女，悠悠撫朱繩。
高年猗蘭操，翻作長短清。
世無千古人，惟遺千古心。
心長韻愈遠，疏越難可聞。
曲盡無人聽，月高風滿城。
贈毛道人
作者：何夢桂
朝代：宋

人言諸佛在真經，我向經中無處尋。
說偈不曾留四句，教心那去覓三心。
贈無方普禪師·其一
作者：何夢桂
朝代：宋

一喝雷奔萬鏡空，河沙諸佛落機鋒。
頂門隻眼人難覷，山色溪聲處處逢。
贈無方普禪師·其二
作者：何夢桂
朝代：宋

一劄當頭奇復奇，箭鋒不墮有無機。
踢翻玉女頭盆水，夜半泥牛跨海歸。
贈玉峰方畫士
作者：何夢桂
朝代：宋

妙畫今無顧虎頭，休論韓馬戴嵩牛。
玉峯住近山中寺，好畫維摩施比丘。
贈相士許松坡
作者：何夢桂
朝代：宋

天地委爾形，禍福唯所命。
夭顔壽盜跖，窮憲富猗頓。
陰陽氣不齊，所受各有分。
司造秘不言，誰能作天問。
君今挾相術，兩目烱清鏡。
開口說是非，竊弄司造柄。
富貴聞者喜，貧賤聞者慍。
分定不可移，喜慍兩皆病。
朝暮芧四三，空使衆狙競。
安知鳩與鵬，小大各適性。
勸君且歸休，吾方游神廷。
贈秋蓬王相士
作者：何夢桂
朝代：宋

秋蓬秋蓬，我不願爵三公，亦不願祿萬鍾。
君謨骨相祇如此，休向蓬州問李翁。
迂叟病齒落半空，豈是天食蛙骨蟲。
但願壺中乞方匕，齒髮復出還嬰童。
潄石清溪歌九曲，飽飯黄精羹杞菊。
贈秋谷楊相士
作者：何夢桂
朝代：宋

負郭窮居陳戶牖，牧奴困死衛長平。
公侯骨相皆如此，誰具神仙碧眼睛。
贈章月岩乃子德父
作者：何夢桂
朝代：宋

學得屠龍莫履狶，屠龍有技未全疏。
斲輪老去誰傳業，珍重青囊肘後書。
贈章生
作者：何夢桂
朝代：宋

廷珪老死客卿亡，楮國丘墟筆冢荒。
雙脊龍文埋不得，百年猶自出玄光。
贈童筆生
作者：何夢桂
朝代：宋

毛生歸去罷中書，誰肯相從問字奇。
近日長鎗多東閣，策勳依舊遜毛錐。
贈紫岩周相士
作者：何夢桂
朝代：宋

夢覺邯鄲事謬悠，祇今瘦絕飯山頭。
鳶肩莫問三公相，老去青門是故侯。
贈舊同舍王景陽
作者：何夢桂
朝代：宋

何許相逢客路岐，相看鬚鬢各成絲。
兩年衰病苦牢落，千里故人傷別離。
江月不遺流水逝，天風未起老桑知。
人生百歲先朝露，惟有貞名死不隳。
贈董君竹梧亭
作者：何夢桂
朝代：宋

買得園亭樂賦歸，一庭翠碧映參差。
自憐封戶培新笋，更喜添孫養嫩枝。
翠袖倚看雲影亂，銀床坐對月陰移。
沉香欄北花如故，富貴無心懶賦詩。
贈虛谷倪醫士
作者：何夢桂
朝代：宋

採藥山中不記秋，朅來賣藥駕青牛。
勸君莫入長安市，恐被旁人識伯休。
贈術士邵易庵
作者：何夢桂
朝代：宋

易道皆萬變，萬彙寄一易。
大道降九流，至理散方術。
譬猶八面窗，八方可從入。
譬猶九達衢，九軌所由出。
道術雖二致，殊途極歸一。
得醫爲倉扁，得法爲軌革。
郭氏探錦囊，甘心步璇歷。
勿謂所執微，垂名等籍籍。
易庵挾四技，每技探易賾。
技分易不精，君獨精以密。
我愧絕韋編，所得止一畫。
一畫未爲病，錯出已什伯。
四事君盡兼，懼君苦形役。
持此應世間，化身須百億。
贈談命月鑑
作者：何夢桂
朝代：宋

高懸一鏡倚天邊，要與人間照醜妍。
天怕萬形無遁處，故教多缺少團圓。
贈談命月齋
作者：何夢桂
朝代：宋

萬古緣空一鏡磨，移來一室影婆娑。
垂光照盡人間事，只恐年來風雨多。
贈邊縣尹·其一
作者：何夢桂
朝代：宋

君家久富五經儲，更有兒孫讀祖書。
事究麟經明亥豕，理窮羲易得筌魚。
枳叢不是棲鸞處，花縣來觀展驥初。
北道主人今有托，華山應得老騎馿。
贈邊縣尹·其二
作者：何夢桂
朝代：宋

聲價中州第一流，雙鳬飛下錦溪頭。
隠微去處求民瘼，潛伏中間破吏媮。
暮雨烟村無吠犬，去年荒土有耕牛。
晝簾餘暇渾無事，好去栽花待勝遊。
贈錢季實
作者：何夢桂
朝代：宋

一醉狂歌天地老，醒來不記邯鄲道。
祁連千丈土一抔，至今下馬陵前草。
贈陳桂山二首·其一
作者：何夢桂
朝代：宋

曾爲將軍試控弦，馬陵坡下死龐涓。
如今老大心猶壯，時射星標奪錦纏。
贈陳桂山二首·其二
作者：何夢桂
朝代：宋

曾抉青囊指玉幖，囑君一語記須牢。
他年若卜嫖姚冢，築取祁連一樣高。
贈雲屋王相士
作者：何夢桂
朝代：宋

滿榻塵埃不下山，白雲堆裏老陳摶。
山中若見种明逸，休說樵夫是達官。
贈雲菴董道人
作者：何夢桂
朝代：宋

一塢寒雲暝不開，茅檐低壓半蒼苔。
近來雲出不成雨，莫遣無心出岫來。
贈電目相士
作者：何夢桂
朝代：宋

知君說相壓南州，相我空貽白髮羞。
但得羊裘歸釣澤，安知燕頷去封侯。
窮通有分都休問，出處難言已自謀。
一笑相看出山去，逢人莫道見壺丘。
贈馮樵隠琴棋
作者：何夢桂
朝代：宋

紋楸漫滅㸑桐焦，贏得無何醉濁醪。
別墅功隨淮上水，廣陵人化里中蒿。
知音那似無絃好，當局何如不著高。
尋取舊樵歸隠處，坐看塵世戲兒曹。
贈鷹獵提領劉主簿
作者：何夢桂
朝代：宋

平生壯志執金吾，俛首鸞棲豈丈夫。
鞲上有鷹韜有犬，上林政要打於菟。
赤壁夢鶴
作者：何夢桂
朝代：宋

遼海千年約未寒，一樽還酹大江干。
夜深睡熟忘身世，天闊歸遲化羽翰。
滿界紅塵飛不下，半船明月笑相看。
起來開戶無人迹，數盡枝烏吊老瞞。
起坐謾成
作者：何夢桂
朝代：宋

銀河西轉靜無聲，唱徹天雞夜未明。
萬里無雲霜月上，坐鞭玄鶴下蓬瀛。
踏莎行
作者：何夢桂
朝代：宋

夜月樓臺，夕陽庭院。都將前事思量遍。當初識面待尋常，爭知識後情如線。只怕梅梢，參橫斗轉。催人歸去天涯遠。斷腸當在別離時，未曾說著腸先斷。
輓山房先生·其一
作者：何夢桂
朝代：宋

東壁無光夜隕星，爲公痛哭淚沾襟。
才高不竟平生志，身死空留萬古心。
聽曲誰能歌白雪，知音徒擬鑄黄金。
傷嗟遲暮邅吾道，恨不相從九地深。
輓山房先生·其二
作者：何夢桂
朝代：宋

病入膏肓藥砭難，綿綿相憶勸加餐。
擊姦曾藉青萍劍，報德慚無白玉盤。
樹檟未成年歲暮，枯桑猶在海風寒。
平生書至將盈篋，淚灑長箋不忍看。
輓方宮使
作者：何夢桂
朝代：宋

鼎湖弓墮賦歸來，地拆天分泰華頹。
膝上二雛兵血燐，樓頭萬卷劫池灰。
百年豪傑埋荒草，半世功名落大槐。
身後有孫酹松柏，橋陵金粟暗蒼苔。
輞川圖
作者：何夢桂
朝代：宋

休官歸去問田園，華子岡前竹裏村。
麥飯葵羹春釀熟，辛夷亭下弄兒孫。
追記題詩助樓
作者：何夢桂
朝代：宋

獨自吟詩獨倚樓，江山與我兩悠悠。
詩成更不知詩力，烟雨欄干看暮鷗。
送儒醫童達可
作者：何夢桂
朝代：宋

乾坤四塞五行淫，利欲顛狂蠱入心。
黄帝不生岐伯死，祇今誰下頂門鍼。
送入都僉事
作者：何夢桂
朝代：宋

天教持斧下錢塘，來爲蒼生滌痏瘡。
胸次對天懸日月，筆端隨地轉冰霜。
雲山有分高名在，江水無情清議長。
臨別折梅嫌太俗，斲將冰雪薦瓊觴。
送分水簿領高君·其一
作者：何夢桂
朝代：宋

山泉洗耳澈瓊瑩，解聽行碑說政聲。
君到汲泉聊一歃，此泉的的似君清。
送分水簿領高君·其二
作者：何夢桂
朝代：宋

誰向清溪種柳林，年年送客短長亭。
亭前繫馬人多少，獨到君來眼倍青。
送嚴郡知事石綉回鄉
作者：何夢桂
朝代：宋

三年幕府鬢成霜，剩得行歌載道傍。
瓜戍春濃官又滿，蓮池人好水尤香。
燕然碣石去程遠，江水雲山看日長。
倚遍修篁衣袖薄，長亭無路折垂楊。
送天約子胡子春
作者：何夢桂
朝代：宋

世人方熙熙，我獨處落落。
世人方昭昭，我獨混濁濁。
我行世固疑，世棄我自樂。
馬蹄踐霜雪，寧期受刻雒。
彘尻登俎豆，何如食糟粕。
不知帝懸解，甘受人犍韄。
回首觀環中，乾坤本寥廓。
送平石姪孫還杭
作者：何夢桂
朝代：宋

東風吹雨濕平蕪，三疊陽關醉唾壺。
往事盡隨塵世界，新來祇怪老頭顱。
百年祖父留湯沐，千里兒孫有飯盂。
目斷長亭休折柳，斜陽山外是西湖。
送李縣尹
作者：何夢桂
朝代：宋

河陽桃李是誰栽，怕說春歸疊鼓催。
正好鳴琴看錦水，俄驚飛誥下金臺。
一堤烟柳離亭路，兩岸風花送客杯。
百里桑麻正生意，爲言來者好栽培。
送沙溪寓居何翔仲四首·其一
作者：何夢桂
朝代：宋

夜半舟移世事非，回頭滄海劫塵微。
千年遼鶴歸來晚，畜眼何人識令威。
送沙溪寓居何翔仲四首·其三
作者：何夢桂
朝代：宋

一枕黄粱夢裏身，東陵合是種瓜人。
相逢不用歌招隠，恐被山林喚孔賓。
送沙溪寓居何翔仲四首·其二
作者：何夢桂
朝代：宋

千里關山望白雲，歸來聊寄倚閭心。
人生誰解空桑出，感此汍瀾淚滿襟。
送沙溪寓居何翔仲四首·其四
作者：何夢桂
朝代：宋

自笑衰鴻病起低，更憐落樹夜烏啼。
月明好認南飛去，剩有高枝可擇棲。
送淳安括田省委賈都事
作者：何夢桂
朝代：宋

白馬何方來，青絲紅錦韉。
手持省府檄，身著從事衫。
分麾蒞屬邑，銜命司括田。
一見爲鸞鳳，不肯爲鷹鸇。
視民如有疾，見客似無官。
疲民得賈父，僻壤戴蘇天。
群情有欲愬，百口難具宣。
君來五閲月，熟察民顛連。
嚴爲浙偏壘，淳在嚴萬山。
按圖覽輿地，邑境若斗然。
一分布阡陌，九分奠山川。
墾畝雜沙礫，斸土見水泉。
桑不給繭絲，農不供粥饘。
耕鑿地力盡，租稅民用殫。
江南享有國，錢塘餘百年。
地偏費實浩，額外賦益繁。
和買非正絹，茶役皆贏錢。
民窮未忍死，上慈政令寬。
三年輸未足，一榜逋悉蠲。
遺黎戴白叟，尚能話興元。
天朝大一統，地域跨八埏。
中邦定成賦，遠氓均受廛。
吁嗟天地仁，豈使雨露偏。
君歸勿委蛇，禁中需牧頗。
願言述民勞，海表同恩波。
相彼西人好，東人爭奈何。
送胡簿秩滿歸
作者：何夢桂
朝代：宋

佐邑三年去後思，祇今無奈送行時。
不諧白雪皇荂耳，謾指清風惡木枝。
臺府無心空裏鏡，士民有口路傍碑。
錦溪流下嚴陵瀨，八月潮來有轉期。
送自然子夏德甫
作者：何夢桂
朝代：宋

子以自然名，詰我自然理。
至理本無言，有言已非是。
畏隹時怒號，厲風從何起。
晚得復怒生，春雨果誰使。
使然與不然，萬化誰與紀。
君詰我不知，不如兩忘已。
君苟未忘言，請問柱下史。
送野塘王經歷三十韻
作者：何夢桂
朝代：宋

世變浩無極，俯仰長吁嘻。
人情恩與讎，相值每不期。
邯鄲至受兵，何與魯酒醨。
弄丸本無心，乃解兩家圍。
懷古意未竟，傷今有餘悲。
世無武城宰，偃室有誰歸。
世無吳興令，牛屋奚敢辭。
不虞涉吾地，叫囂且突隳。
樽俎化桎梏，賓主生戎夷。
范雎幾拉骼，蔡澤成頷頤。
自憐還自笑，此物至奚宜。
犁牛受鞭縶，文貍墜阱機。
此豈物有罪，罪在角與皮。
安之若有命，雖死無悔追。
俄聞天際星，一夕躔次移。
光芒照人間，是爲使者車。
翩然下青冥，持斧衣繡衣。
文章星斗爛，號令雷霆威。
幕府遴高選，分遣羽檄飛。
君來山水縣，草木生光輝。
洗手奉三尺，不肯枉毫釐。
登山縛虎兕，入水擒蛟螭。
斯民久瘡痏，嫗喣以母慈。
遂使斯道福，溥及山澤癯。
盤水無先容，傾蓋無素知。
南北風馬牛，何以極至斯。
生物不言功，固匪天地私。
寸草猶有心，那得報春暉。
臨行持盃水，勸君重躊躇。
爲我更持獻，端謝夾谷師。
送阮梅仙
作者：何夢桂
朝代：宋

佐邑三年吏隠仙，聲名留照錦江邊。
才高不受青衫束，官小聊將綵仗懸。
流沫呂梁游十仞，摶風溟海上三千。
沙頭雙玉難爲別，一曲離歌約暮年。
送陳治中勿齋二首·其一
作者：何夢桂
朝代：宋

天台萬丈下靈光，便合乘旗翳鳳凰。
身在金臺天北闕，手提銅柱地南荒。
一生許國心如鐵，萬里封侯鬢未霜。
別駕小淹元不惡，公來私得海沂康。
送陳治中勿齋二首·其二
作者：何夢桂
朝代：宋

箳篂三載誦賢侯，折柳郵亭菊又秋。
無翼解隨雲北去，有心長注海東流。
千崖雨意留行旆，七里灘頭送去舟。
早爲蒼生題福筆，尚回麾節顧滄洲。
送馬高參政
作者：何夢桂
朝代：宋

瘦骨丰稜産渥洼，幾年俛首服鹽車。
穿花久失青絲轡，莝豆誰憐白鼻騧。
汗血浪誇空北冀，風蹄猶慣步東華。
錦鄣不肯污泥水，好去侯門逐五花。
送高參政
作者：何夢桂
朝代：宋

聲名蓋世古人豪，天遣西來展六韜。
狐鼠何能嬰虎旅，鯨鯢猶合避龍刀。
將壇七拜功增重，省府重登官轉高。
他日中書勳第一，汾陽應只是兒曹。
道汾陽不及訪逢原蒙寄詩次韻
作者：何夢桂
朝代：宋

浮槎曾誤客星占，屐齒空傳遍好山。
弱水方壺三萬里，武夷玉女九重關。
蹇馿有徑穿花外，短棹無人出葦間。
不是鍾山真勒駕，自慚松桂莫能攀。
達摩乘蘆圖
作者：何夢桂
朝代：宋

楊子江濤百丈深，黄蘆一葉是梁津。
嵩山壁觀渾閑事，恐有山前立雪人。
遠遊丞樵隠王德甫寄詩輒和二章以謝·其一
作者：何夢桂
朝代：宋

白日過駒隙，玄髮成衰翁。
陞天無八翼，苦志懷晨風。
晨風不可企，下界塵冥濛。
去去藐八極，安能離彀中。
爲馬或爲牛，吾將安適從。
遠遊丞樵隠王德甫寄詩輒和二章以謝·其二
作者：何夢桂
朝代：宋

宿昔夢見君，晨起得詩冊。
詩中意如何，閔我遠行役。
上言久別離，下言長寤擗。
世無魯陽戈，誰能迴白日。
白髮一夜生，爲君隠陫側。
邑庠杏壇初成諸老倡和見寄因次韻
作者：何夢桂
朝代：宋

雙杏壇前花自春，登壇宛見仲尼心。
千年此樹幾寒暑，一綫生機無古今。
西狩事非成反袂，緇林曲在尚鳴琴。
閒花滿地乾坤老，三嘆遺風感慨深。
邑水南夜歸即景
作者：何夢桂
朝代：宋

郊原踏遍拾芳蘅，歸聽城頭打二更。
野渡無人舟早宿，山蹊有月馬遲行。
人家燈落半江影，僧寺鐘來隔岸聲。
世路百年雙屐底，青山不老白頭生。
郊行即事
作者：何夢桂
朝代：宋

東風馬耳拂輕寒，柳眼新青雨未乾。
留客野花遮畧彴，狎人溪鳥上闌干。
酹江月·念奴嬌
作者：何夢桂
朝代：宋

三分春色，更消得風雨，幾番零落。年少不來春老去，空負省薇階藥。燕子飛忙，杜鵑啼殺，總為誰悲樂。臨春結綺，舊家何處樓閣。一任年去年來，悵歌闌舞斷，塵生簾幕。千古雷塘渾一夢，人世到頭俱錯。百歲心期，一春光景，付與閒杯酌。青蛇猶在，莫教雷雨飛卻。
酹江月·念奴嬌
作者：何夢桂
朝代：宋

問春何去，亂隨風飛墜，楊花籬落。羅襪香囊無覓處，誰有返魂靈藥。細柳重門，碧桃深巷，回首曾行樂。玉龍吟斷，夜深人在江閣。因念壁月瓊枝，對玉人何處，繡簾珠幕。一半青銅塵滿匣，空撫鸞刀金錯。薇露煙銷，蓮膏花凝，不寐還孤酌。一春心事，總將愁裡消卻。
重到森溪橋二首·其一
作者：何夢桂
朝代：宋

往事驚心白髮翁，重來雪跡印飛鴻。
勳名未了將軍老，空負鞬囊二石弓。
重到森溪橋二首·其二
作者：何夢桂
朝代：宋

武陵深處隔黄埃，怪殺漁郎誤入來。
早識落花流水去，當初好莫把桃栽。
雪樓程御史次方山房韻見寄用韻答賦三首·其一
作者：何夢桂
朝代：宋

萬物委橋運，逝水無回波。
美人渺何許，道遠空寤歌。
願言結瑶珮，乘虬下陽阿。
陽阿有瑶草，爲我起宿痾。
行行望高臺，日暮將奈何。
雪樓程御史次方山房韻見寄用韻答賦三首·其三
作者：何夢桂
朝代：宋

思君隔山陂，矢心誓白水。
夔蚿各自憐，人生貴適意。
馬頭黄金羈，不易牛背睡。
白髮難再玄，百子空自許。
南山或可移，愚公有孫子。
堪輿浩無窮，俯仰一寤寐。
雪樓程御史次方山房韻見寄用韻答賦三首·其二
作者：何夢桂
朝代：宋

青樓有蛾眉，翳袖渺獨處。
日暮賦摽梅，愧我求彼士。
誰家操孤鸞，感此中夜起。
明河落天西，玉繩低欲輊。
結言藉媒勞，恩重報無地。
明珠在羅襦，誰能諒心事。
題二美人圖
作者：何夢桂
朝代：宋

美人娟娟江水隔，翠竹蕭蕭江月白。
箋心欲寄不成章，竚立思君情脈脈。
題川無竭寄傲窗二首·其一
作者：何夢桂
朝代：宋

遠公招不到淵明，蓮社千年迹已陳。
莫道先生曾傲己，如今更傲世間人。
題川無竭寄傲窗二首·其二
作者：何夢桂
朝代：宋

南山有路滑如苔，多少人從半嶺回。
不是老僧空傲世，世人自不上山來。
題林同舍初心詩集
作者：何夢桂
朝代：宋

與君別一世，忽見疑夢境。
感往雙淚懸，華髮各垂領。
青燈對白酒，相勖敦暮景。
別後詩逾佳，朗歌竟夜永。
題棲岩
作者：何夢桂
朝代：宋

青嶂千重水一灣，白雲半塢屋三間。
王孫歸去休招隠，免被移文笑北山。
題橋亭
作者：何夢桂
朝代：宋

翠巘千重水一灣，小橋數板屋三間。
此中竟日無車馬，時聽樵歌落半山。
題武强陳公靈寶會序
作者：何夢桂
朝代：宋

金輪持世業風多，渺渺蕭臺正鬰羅。
昨夜寶珠平地現，浮黎碧落聽空歌。
題王德甫樵隠堂
作者：何夢桂
朝代：宋

自入山來不記時，棋邊癡坐老年衣。
勸君柯爛休歸去，歸到人間世事非。
題竹境
作者：何夢桂
朝代：宋

種竹元非辟世人，竹環人境似山村。
蒼苔滿徑客稀到，雲鎖閒堂鶴護門。
題邵古香乾坤一亭
作者：何夢桂
朝代：宋

一亭亦直寄，作者知爲誰。
結薜開戶牖，柱桂辛夷楣。
百年此宴樂，常恐生憂悲。
天地一傳舍，過客安可羈。
唐肆欲求馬，萬事隙決駒。
白雲亭上山，流水亭下池。
夜半撫朱繩，美人生白髭。
題集畫卷尾
作者：何夢桂
朝代：宋

門外黄埃沒馬頭，山中花木自春秋。
塵忙恐被禽猿笑，盡日看圖不下樓。
題駱菊岩詩稿
作者：何夢桂
朝代：宋

歃盡秋泉不療饑，菊邊更讀菊岩詩。
寒英摇落淵明老，尚見遺編說義熙。
飯牛歌爲胡子徽作
作者：何夢桂
朝代：宋

朝飯牛，飯牛原上草。
夜飯牛，飯牛霜下藁。
草香藁軟牛飽肥，黄犢跳梁犍卧噍。
煙蓑雨笠犢鼻褌，髫齔飯牛今已老。
有時扣角苦勞碌，人世觸蠻等雙角。
古今名利成戰場，不似倒騎牛背樂。
君不見齊甯戚，長夜飯牛歌白石。
漫漫待旦骭衣單，待旦未明何嗟及。
又不見百里奚未遇時，未遇飯牛人不知。
平生爵祿不入心，何故要秦五羊皮。
老翁牽牛傍流水，水不飲牛寧洗耳。
入去山中深更深，蘆管一聲千古意。
乾坤旦暮不曾知，那問人間榮辱事。
餞于高士
作者：何夢桂
朝代：宋

狙公窮四三，羸馬疲鈎百。
歸來南山南，掃門謝俗客。
有客扣我扃，猿鶴驚褫魄。
行行杖青藜，吹烟照琴冊。
雙頄凝丹霞，秋水入瞳碧。
極談造玄玄，對坐忘岸幘。
山巔有老杞，枯槁無液澤。
夜半出精怪，尚或聞犬咋。
祇今吾喪我，誰能逐轍迹。
一笑客出門，山空霜月白。
餞何君元赴汾陽儒諭
作者：何夢桂
朝代：宋

雪月堂前冷掾廳，况如此邑甚於冰。
行移太白西邊次，去占高青最上層。
氈冷不然官舍燭，俸凉自糴太倉升。
詩書莫道同芻狗，尚見宮牆踐豆登。
餞林子敬還閩葬母
作者：何夢桂
朝代：宋

幾度思親不見親，連江萬里見南雲。
歸來雲逐江潮去，却負江頭土作墳。
餞竹所叔赴慶元征官和韻
作者：何夢桂
朝代：宋

正好山中賦草堂，老龍誰喚起南陽。
青衫華髮劍三尺，白犬丹雞酒一觴。
塵世功名蕉下鹿，半生爵祿夢中羊。
年來處處波濤險，莫趁風帆上海艎。
驀山溪
作者：何夢桂
朝代：宋

春工未覺，何處瓊英早。夜半翦銀河，到人間、樓臺初曉。霏霏脈脈，不是不多情，金帳暖，玉堂深，卻怪音塵杳。天公謫下，暫落紅塵道。顏色自還憐，怕輕狂、隨風顛倒。冰心誰訴，但吹入梅花，明月地，白雲階，相照天寒好。
驀山溪
作者：何夢桂
朝代：宋

蓬蓬窣窣，睡夢驚回早。誰為散天花，遍人間，夜深分曉。虛空幻出，富貴照乾坤，瓊萬頃，玉千株，莫道壺天杳。平明三尺，不揀江南道。只怕不堅牢，被天工、小兒翻倒。凝冰泮水，世態總無憑，明日事，昨朝人，誰醜還誰好。
驀山溪
作者：何夢桂
朝代：宋

飛仙欲下，水殿嚴妝早。嬌溼怕春知，跨白虯、天門未曉。霓裳零亂，肌骨自清妍，梅簷月，柳橋風，世上紅塵杳。重門深閉，忘卻山陰道。呼酒嚼瓊花，任醉來、玉山傾倒。無言相對，這歲暮心期，茅舍外，玉堂前，處處風流好。
高縣丞不負堂詩
作者：何夢桂
朝代：宋

閑丞八品一官卑，許贊男邦問便宜。
議論是非晴雨異，刑囚出入重輕疑。
案頭涉筆余心愧，松下哦詩官事隳。
丞得君來真不負，祇應百姓與天知。
鵑啼曲
作者：何夢桂
朝代：宋

蠶叢鱉靈兩丘土，玉壘靈關一荒莽。
杜鵑銜哀訴千古，萬里遊魂腥血污。
冤聲無路叫天公，吻血洒地花爲紅。
巴江東下流無極，目斷巴山歸不得。
此身豈是無羽翰，天梯石棧雲漫漫。
落花冉冉江城暮，年年客夢鄉關路。
丈夫志氣笑沐猴，安知狐死還首丘。
沛公擊筑歌湯沐，錢王錦衣衣林木。
寄巢生子傍他誰，衆鳥雖憐祇自悲。
哀號力盡飛不歸，老盡遺民城郭非。
丁亥清明和昭德侄孙韵
作者：何梦桂
朝代：宋

风吹苦栋结经寒，乾石青精屋半间。泼火雨收春树绿，踏青人出画帘閒。红颜白发悲欢事，旧日新年梦觉关。满地落花啼鸟急，天涯游子几时还。
丁亥清明和昭德侄孙韵
作者：何梦桂
朝代：宋

风吹苦楝结轻寒，乾石青精屋半间。泼火雨收春树绿，踏青人出画帘閒。红颜白发悲欢事，旧日新年梦觉关。满地落花啼鸟急，天涯游子几时还。
丁亥清明和昭德侄孙韵
作者：何梦桂
朝代：宋

风吹苦楝结轻寒，干石青精屋半间。
泼火雨收春树绿，踏青人出画帘閒。
红颜白髮悲欢事，旧日新年梦觉关。
满地落花啼鸟急，天涯游子几时还。
三用韵
作者：何梦桂
朝代：宋

何年铸铜柱，请为问伏波。
蓟子去不远，金狄谁再摩。
世变落莽渺，吾意成蹉跎。
盗跖饫肝脍，孔圣厄弦歌，
祸福吾欲问，当世无史鮀。
问天天匪高，只恐民听讹。
形骸天委质，性命天委和。
吾固闻诸天，如何复如何。
三用韵
作者：何梦桂
朝代：宋

大钧播万彙，运化元不绝。芸芸方归根，倏见上枝末。年华逐流波，去去人不识。少壮几何时，忽霍异今昔。林荫美鸠乳，水滑羡鱼沫。鬒发忽成霜，乍见忽惊惑。玄化不吾常，吾姑守玄德。千古万古人，等如传舍客。
三用韵
作者：何梦桂
朝代：宋

大钧播万汇，运化元不绝。芸芸方归根，倏见上枝末。年华逐流波，去去人不识。少壮几何时，忽霍异今昔。林荫美鸠乳，水滑羡鱼沫。鬒发忽成霜，乍见忽惊惑。玄化不吾常，吾姑守玄德。千古万古人，等如传舍客。琼楼藐层云，绝栋天风寒。阿谁吹玉龙，哀响落云间。插羽欲相从，百尺那可攀。脉脉隔绮窗，欲语两俱难。当年古铜人，夜半失露盘。露寒湿如水，见者为悲酸。谁能铸铁关，镵石为肠肝。已夫已矣夫，无言付长叹。贫女伤莫年，有泪不可挹。秦川五色锦，半世劳独织。织花空过眼，新故总尘迹。抚机悲岁年，颜貌非故夕。妾心比锦丝，丝长恨无极。绣衾双鸳鸯，抱此欲谁适。沃桑叹黄陨，尚肯赋梅实。悠悠世上儿，何处堪食息。何年铸铜柱，请为问伏波。蓟子去不远，金狄谁再摩。世变落莽渺，吾意成蹉跎。盗蹠饫肝脍，孔圣厄弦歌。祸福吾欲问，当世无史鮀。问天天匪高，祇恐民听讹。形骸天委质，性命天委和。吾固闻诸天，如何复如何。
三用韵
作者：何梦桂
朝代：宋

琼楼藐层云，绝栋天风寒。
阿谁吹玉龙，哀响落云间。
插羽欲相从，百尺那可攀。
脉脉隔绮窗，欲语两俱难。
当年古铜人，夜半失露盘。
露寒湿如水，见者为悲酸。
谁能铸铁关，鑱石为肠肝。
已夫已矣夫，无言付长叹。
三用韵
作者：何梦桂
朝代：宋
体裁：七言绝句

荪壁辛楣屋缭蘅，閒人一榻少人争。君来特地平分破，镇断山云不敢行。
三用韵
作者：何梦桂
朝代：宋

贫女伤莫年，有泪不可挹。
秦川五色锦，半世劳独织。
织花空过眼，新故总尘迹。
抚机悲岁年，颜貌非故夕。
妾心比锦丝，丝长恨无极。
绣衾双鸳鸯，抱此欲谁过。
活桑叹黄陨，尚肯赋梅实。
悠悠世上儿，何处堪食息。
三用韵·其一
作者：何梦桂
朝代：宋

大钧播万彙，运化元不绝。
芸芸方归根，倏见上枝末。
年华逐流波，去去人不识。
少壮几何时，忽霍异今昔。
林荫美鸠乳，水滑羡鱼沫。
鬒髮忽成霜，乍见忽惊惑。
玄化不吾常，吾姑守玄德。
千古万古人，等如传舍客。
三用韵·其一
作者：何梦桂
朝代：宋

大钧播万汇，运化元不绝。芸芸方归根，倏见上枝末。年华逐流波，去去人不识。少壮几何时，忽霍异今昔。林荫美鸠乳，水滑羡鱼沫。鬒发忽成霜，乍见忽惊惑。玄化不吾常，吾姑守玄德。千古万古人，等如传舍客。
三用韵·其三
作者：何梦桂
朝代：宋
体裁：古风

贫女伤莫年，有泪不可挹。秦川五色锦，半世劳独织。织花空过眼，新故总尘迹。抚机悲岁年，颜貌非故夕。妾心比锦丝，丝长恨无极。绣衾双鸳鸯，抱此欲谁适。沃桑叹黄陨，尚肯赋梅实。悠悠世上儿，何处堪食息。
三用韵·其二
作者：何梦桂
朝代：宋
体裁：古风

琼楼藐层云，绝栋天风寒。阿谁吹玉龙，哀响落云间。插羽欲相从，百尺那可攀。脉脉隔绮窗，欲语两俱难。当年古铜人，夜半失露盘。露寒湿如水，见者为悲酸。谁能铸铁关，镵石为肠肝。已夫已矣夫，无言付长叹。
三用韵·其四
作者：何梦桂
朝代：宋

何年铸铜柱，请为问伏波。
蓟子去不远，金狄谁再摩。
世变落莽渺，吾意成蹉跎。
盗跖饫肝脍，孔圣厄絃歌。
祸福吾欲问，当世无史鮀。
问天天匪高，祇恐民听讹。
形骸天委质，性命天委和。
吾固闻诸天，如何復如何。
三用韵·其四
作者：何梦桂
朝代：宋

何年铸铜柱，请为问伏波。蓟子去不远，金狄谁再摩。世变落莽渺，吾意成蹉跎。盗蹠饫肝脍，孔圣厄弦歌。祸福吾欲问，当世无史鮀。问天天匪高，祇恐民听讹。形骸天委质，性命天委和。吾固闻诸天，如何复如何。
上夹谷书隐先生六首
作者：何梦桂
朝代：宋

堪舆渺与极，俯仰慨古初。皇风战涿鹿，草野伤血涂。动华袭文明，不肯私均朱。誓命缵王业，侵伐纷霸图。春秋二百祀，已矣吾道孤。天不生夫子，民极谁其扶。
上夹谷书隐先生六首
作者：何梦桂
朝代：宋

堪舆渺无极，俯仰慨古初。皇风战涿鹿，草野伤血涂。勋华袭文明，不肯私均朱。誓命缵王业，侵伐纷霸图。春秋二百祀，已矣吾道孤。天不生夫子，民极谁其扶。反袂叹麟折，过门伤凤衰。奠楹不复作，世丧礼乐隳。世丧道不丧，文岂不在兹。千载而有人，三代犹可追。吾闻夹谷翁，文献尚有遗。斯世微斯人，皇皇吾安归。锦峰有使星，光芒夜烛天。闻道绣衣来，上应此星躔。儿童争迎拜，不敢持一钱。一钱不足云，爱心重留连。辄持一盂水，滴滴钓台前。衣冠堕涂炭，血肉膏斤斧。喜闻使车来，犹歌来何暮。苍生在颠崖，惟恐隔风雨。谁为埋车轮，浑家白云住。下有羊裘翁，清风清万古。平生学屠龙，终乃成履豨。国亡身未殡，戮死竟何如。衣带日以缓，鬓发日以疏。晨风怀苦心，不能高奋飞。独抱三圣易，终焉老吾庐。骥老不适用，狐首复何几。身名与世隔，谁以告彼姝。衷肠远难诉，载诉出户衣。出户亦不辞，疑我故步非。袖中怀绿绮，自伤知音稀。为君试一弹，沾襟涕涟濡。
上夹谷书隐先生六首·其二
作者：何梦桂
朝代：宋

反袂叹麟折，过门伤凤衰。奠楹不复作，世丧礼乐隳。世丧道不丧，文岂不在兹。千载而有人，三代犹可追。吾闻夹谷翁，文献尚有遗。斯世微斯人，皇皇吾安归。
上夹谷书隐先生六首·其五
作者：何梦桂
朝代：宋

平生学屠龙，终乃成履豨。国亡身未殡，戮死竟何如。衣带日以缓，鬓发日以疏。晨风怀苦心，不能高奋飞。独抱三圣易，终焉老吾庐。
上夹谷书隐先生六首·其六
作者：何梦桂
朝代：宋

骥老不适用，狐首复何几。身名与世隔，谁以告彼姝。衷肠远难诉，载诉出户衣。出户亦不辞，疑我故步非。袖中怀绿绮，自伤知音稀。为君试一弹，沾襟涕涟濡。
上夹谷书隠先生六首·其一
作者：何梦桂
朝代：宋
体裁：古风

堪舆渺无极，俯仰慨古初。皇风战涿鹿，草野伤血涂。勋华袭文明，不肯私均朱。誓命缵王业，侵伐纷霸图。春秋二百祀，已矣吾道孤。天不生夫子，民极谁其扶。
上夹谷书隠先生六首·其三
作者：何梦桂
朝代：宋
体裁：古风

锦峰有使星，光芒夜烛天。闻道绣衣来，上应此星躔。儿童争迎拜，不敢持一钱。一钱不足云，爱心重留连。辄持一盂水，滴滴钓台前。
上夹谷书隠先生六首·其二
作者：何梦桂
朝代：宋

反袂叹麟折，过门伤凤衰。
奠楹不復作，世丧礼乐隳。
世丧道不丧，文岂不在兹。
千载而有人，三代犹可追。
吾闻夹谷翁，文献尚有遗。
斯世微斯人，皇皇吾安归。
上夹谷书隠先生六首·其五
作者：何梦桂
朝代：宋

平生学屠龙，终乃成履豨。
国亡身未殡，戮死竟何如。
衣带日以缓，鬓髮日以疏。
晨风怀苦心，不能高奋飞。
独抱三圣易，终焉老吾庐。
上夹谷书隠先生六首·其六
作者：何梦桂
朝代：宋

骥老不适用，狐首復何几。
身名与世隔，谁以告彼姝。
衷肠远难诉，载诉出户衣。
出户亦不辞，疑我故步非。
袖中怀绿绮，自伤知音稀。
为君试一弹，霑襟涕涟濡。
上夹谷书隠先生六首·其四
作者：何梦桂
朝代：宋
体裁：古风

衣冠堕涂炭，血肉膏斤斧。喜闻使车来，犹歌来何暮。苍生在颠崖，惟恐隔风雨。谁为埋车轮，浑家白云住。下有羊裘翁，清风清万古。
上崔中丞古意二首
作者：何梦桂
朝代：宋

岩岩南山石，上有孤生竹。
结根不择地，天地聊自足。
卷耳不盈筐，绿刍不盈掬。
原言勿采采，留此媚幽独。
上崔中丞古意二首
作者：何梦桂
朝代：宋

明月堕我檐，白云生我屋。明发起振衣，出户聊踯躅。青冥下輶轩，皇华照幽谷。乾坤散清气，固不在恶木。岩岩南山石，上有孤生竹。结根不择地，天地聊自足。卷耳不盈筐，绿刍不盈掬。愿言勿采采，留此媚幽独。
上崔中丞古意二首·其一
作者：何梦桂
朝代：宋
体裁：古风

明月堕我檐，白云生我屋。明发起振衣，出户聊踯躅。青冥下輶轩，皇华照幽谷。乾坤散清气，固不在恶木。
上崔中丞古意二首·其一
作者：何梦桂
朝代：宋

明月堕我檐，白云生我屋。
明发起振衣，出户聊踯躅。
青冥下輶轩，皇华照幽谷。
干坤散清气，固不在恶木。
上崔中丞古意二首·其二
作者：何梦桂
朝代：宋
体裁：古风

岩岩南山石，上有孤生竹。结根不择地，天地聊自足。卷耳不盈筐，绿刍不盈掬。愿言勿采采，留此媚幽独。
上张察使老山
作者：何梦桂
朝代：宋

元是公侯孝友门，及今几代见礽孙。便遗柱下持天宪，暂住都亭洗物冤。花影月边吟子野，木从窗外访南轩。汉庭羽翼须良计，谁是商山老绮园。玉节星轺浙水边，好将疾苦问愚黔。十羊九牧鞭俱毙，一鼠群鸮肉未餍。地处覆盆遮日月，天教持斧拯闾阎。吴山不逐行人老，留取勋名众具瞻。
上张察使老山
作者：何梦桂
朝代：宋

玉节星轺浙水边，好将疾苦问愚黔。
十羊九牧鞭俱毙，一鼠群鸮肉未餍。
地处覆盆遮日月，天教持斧拯闾阎。
吴山不逐行人老，留取动名众具瞻。
上张察使老山·其一
作者：何梦桂
朝代：宋
体裁：七言律诗

元是公侯孝友门，及今几代见礽孙。便遗柱下持天宪，暂住都亭洗物冤。花影月边吟子野，木从窗外访南轩。汉庭羽翼须良计，谁是商山老绮园。
上张察使老山·其二
作者：何梦桂
朝代：宋

玉节星轺浙水边，好将疾苦问愚黔。
十羊九牧鞭俱毙，一鼠羣鸮肉未餍。
地处覆盆遮日月，天教持斧拯闾阎。
吴山不逐行人老，留取勋名众具瞻。
上张察使老山·其二
作者：何梦桂
朝代：宋

玉节星轺浙水边，好将疾苦问愚黔。十羊九牧鞭俱毙，一鼠群鸮肉未餍。地处覆盆遮日月，天教持斧拯闾阎。吴山不逐行人老，留取勋名众具瞻。
上留尚书
作者：何梦桂
朝代：宋

昆明池劫化灵缁，梦觉功名忝一炊。钟子未将南操变，庾公空抱北朝悲。归来眼底湖山在，去后心期浙水知。白发门生怜未死，青袍留得裹遗骴。
上留尚书
作者：何梦桂
朝代：宋

昆明池劫化灵缁，梦觉功名忝一炊。
钟子未将南操变，庾公空抱北朝悲。
归来眼底湖山在，去后心期浙水知。
白髮门生怜未死，青袍留得裹遗骴。
与张郎中省庵二首
作者：何梦桂
朝代：宋

一统山河遍八埏，江南等作弹丸看。公来踏遍官田土，只有池蛙不为官。青山云影日悠悠，却怪随龙上下游。能捲沧溟为雨去，白云依旧宿林丘。
与张郎中省庵二首·其一
作者：何梦桂
朝代：宋
体裁：七言绝句

一统山河遍八埏，江南等作弹丸看。公来踏遍官田土，只有池蛙不为官。
与张郎中省庵二首·其二
作者：何梦桂
朝代：宋
体裁：七言绝句

青山云影日悠悠，却怪随龙上下游。能捲沧溟为雨去，白云依旧宿林丘。
临江仙·和毅斋见寿
作者：何梦桂
朝代：宋
体裁：词

十月江南风信早，梅枝早閟先春。田园剩得老来身。浪言陶处士，犹是晋朝臣。人道革爻居四九，谁知数在邅迍。明年五十志当伸。低头羞老妇，且结会稽盟。
为友人解无妻之嘲
作者：何梦桂
朝代：宋
体裁：五言律诗

自甘为牧犊，何不娶巫臣。鱼目长凄断，雉飞徒苦辛。远衣无与寄，孤枕有谁亲。毋惜蛾眉买，黄金未是贫。
乐意
作者：何梦桂
朝代：宋

真乐攻心无奈何，自行自坐自讴歌。云收净天千无滓，月朗渊澄水不波。更把新诗勾野兴，时将浊酒发天和。傍人笑我荒唐甚，真乐攻心无奈何。
乐意
作者：何梦桂
朝代：宋

真乐攻心无奈何，自行自坐自讴歌。云收雨净天无滓，月朗渊澄水不波。更把新诗勾野兴，时将浊酒发天和。傍人笑我荒唐甚，真乐攻心无奈何。
乐意
作者：何梦桂
朝代：宋

真乐攻心无奈何，自行自坐自讴歌。
云收雨浄天无滓，月朗渊澄水不波。
更把新诗勾野兴，时将浊酒发天和。
傍人笑我荒唐甚，真乐攻心无奈何。
九日偕府城诸贵人游南山寺分韵和杜工部九日诗
作者：何梦桂
朝代：宋
体裁：七言律诗

饭山吟瘦带围宽，过得秋来一日欢。谩道高风怜破帽，还应衰发恋南冠。黄花几度今人老，蓝水千年时梦寒。日暮归来成醉倒，南山风雨不堪看。
九日偕府城诸贵人游南山寺分韵和杜工部九日诗
作者：何梦桂
朝代：宋

饭山吟瘦带围宽，过得秋来一日欢。
谩道高风怜破帽，还应衰髮恋南冠。
黄花几度今人老，蓝水千年时梦寒。
日暮归来成醉倒，南山风雨不堪看。
传言玉女·阿母今朝
作者：何梦桂
朝代：宋
体裁：词

阿母今朝，飞下琼楼金阙。先教玉女，为传言细说。蟠桃手种，尚记此春时节。三千春后，开花初结。宴罢瑶池，洗娥眉、已半雪。九旬偷度，笑韶光一映。仙翁日月，算与人间全别。从今一岁，年年三月。
伤春志感
作者：何梦桂
朝代：宋

陌上花飞春又归，春归人老发垂垂。离鸾一去无归路，岁岁花开上故枝。春归陌上落花多，往事伤心可奈何。此意寻常禁不得，九仙山下那堪歌。
伤春志感·其一
作者：何梦桂
朝代：宋

陌上花飞春又归，春归人老发垂垂。离鸾一去无归路，岁岁花开上故枝。
伤春志感·其一
作者：何梦桂
朝代：宋

陌上花飞春又归，春归人老髮垂垂。
离鸾一去无归路，岁岁花开上故枝。
伤春志感·其二
作者：何梦桂
朝代：宋
体裁：七言绝句

春归陌上落花多，往事伤心可奈何。此意寻常禁不得，九仙山下那堪歌。
何逢原寄和章再和前韵
作者：何梦桂
朝代：宋
体裁：七言律诗

日暮归来弹铗歌，诗筒何处又相过。人生百岁乐时少，春色三分尘土多。愧乏丹砂修浑沌，且拚樽酒醉无何。近来江上风涛恶，还有閒鸥似我么。
何逢原寄和章再和前韵
作者：何梦桂
朝代：宋

日暮归来弹铗歌，诗筒何处又相过。人生百岁乐时少，春色三分尘土多。愧乏丹砂修浑沌，且拚樽酒醉梦无。莫向延秋门上叫，门楼无数白头鸟。
倚栏即景
作者：何梦桂
朝代：宋
体裁：五言律诗

落日青山外，寒烟古树头。犬声隔村落，渔火半汀洲。兴废江郊屋，行藏野渡舟。夜深风雨恶，人尚倚层楼。
偶书塔坞水中石
作者：何梦桂
朝代：宋

白石兮磷磷，清泉兮泠泠。
岸有蒲兮水有芹。
敲竹筇兮金石声，长啸歌兮惊鬼神。
世间岂无宦海之可航，仕路之可骋兮，不如此壑之安且平。
鱼自泳兮鸟自鸣，花自开兮木自荣。
任我心兮流水，等世事兮浮萍。
上下天地兮，吾併忘乎吾身。
偶书塔坞水中石
作者：何梦桂
朝代：宋
体裁：古风

白石兮磷磷，清泉兮泠泠。岸有蒲兮水有芹。敲竹筇兮金石声，长啸歌兮惊鬼神。世间岂无宦海之可航，仕路之可骋兮，不如此壑之安且平。鱼自泳兮鸟自鸣，花自开兮木自荣。任我心兮流水，等世事兮浮萍。上下天地兮，吾并忘乎吾身。
偶成
作者：何梦桂
朝代：宋

一卷南华一炷香，身閒随处是仙乡。竹声侵户朝眠觉，花影移阶昼坐忘。杜曲自耕贫亦乐，柴桑可葬死何妨。悠悠往事俱尘土，剩得头颅上雪霜。沉水烟销宝鸭香，山窝人在水云乡。鱼非惠子同鱼乐，蝶化庄周并蝶忘。心了固知身是寄，物齐宁与道相妨。清明即是神仙界，不用丹炉炼玉霜。
偶成
作者：何梦桂
朝代：宋

唤醒邯郸出梦关，悠悠身世隔尘寰。飞鸿落照琴三叠，流水寒花屋半间。老不如人甘遁世，闲谁似我得看山。乾坤许大双蜗角，消得人间战触蛮。
偶成
作者：何梦桂
朝代：宋

唤醒邯郸出梦关，悠悠身世隔尘寰。
飞鸿落照琴三迭，流水寒花屋半间。
老不如人甘遯世，闲谁似我得看山。
干坤许大双蜗角，消得人间战触蛮。
偶成
作者：何梦桂
朝代：宋
体裁：七言绝句

坐定炉烟歇麝煤，落花飞絮自徘徊。闭门尽扫无人迹，尚放营巢燕子来。
偶成
作者：何梦桂
朝代：宋
体裁：七言绝句

心无损物宜平怨，语不妨人贵寡尤。说与时人莫相忌，全家已拟鹿门游。
偶成·其一
作者：何梦桂
朝代：宋
体裁：七言律诗

一卷南华一炷香，身閒随处是仙乡。竹声侵户朝眠觉，花影移阶昼坐忘。杜曲自耕贫亦乐，柴桑可葬死何妨。悠悠往事俱尘土，剩得头颅上雪霜。
偶成·其二
作者：何梦桂
朝代：宋

沉水烟销宝鸭香，山窝人在水云乡。
鱼非惠子同鱼乐，蝶化庄周併蝶忘。
心了固知身是寄，物齐宁与道相妨。
清明即是神仙界，不用丹炉炼玉霜。
偶成·其二
作者：何梦桂
朝代：宋

沉水烟销宝鸭香，山窝人在水云乡。鱼非惠子同鱼乐，蝶化庄周并蝶忘。心了固知身是寄，物齐宁与道相妨。清明即是神仙界，不用丹炉炼玉霜。
偶成寄王德甫
作者：何梦桂
朝代：宋
体裁：七言律诗

休休万事总归休，犹占青山对白头。籁寂乾坤机落落，境忘身世梦悠悠。孤云野水辽天鹤，明月清风露地牛。此意不知谁会得，一声铁笛万山秋。
偶成寄王德甫
作者：何梦桂
朝代：宋

休休万事总归休，犹占青山对白头。
籁寂干坤机落落，境忘身世梦悠悠。
孤云野水辽天鹤，明月清风露地牛。
此意不知谁会得，一声铁笛万山秋。
入夏初晴
作者：何梦桂
朝代：宋

屏翳盗天权，丰隆据天宇。沴阴抗六阳，入夏苦旬雨。炼石无娲皇，天漏谁与补。羲和驾赤轮，倏睹朝旭吐。泥虫起踯躅，淖羽鼓掀舞。倚杖拟郊行，脱屣始出户。喜气薄林峦，生意溢蘅杜。天公本无心，造物谁实主。今昔倏变化，阴晴孰吹煦。我欲叫苍苍，叩阍挝天鼓。苍生在巅崖，何时脱辛苦。
入夏初晴
作者：何梦桂
朝代：宋

屏翳盗天权，丰隆据天宇。
沴阴抗六阳，入夏苦旬雨。
炼石无娲皇，天漏谁与补。
羲和驾赤轮，倏覩朝旭吐。
泥虫起踯躅，淖羽鼓掀舞。
倚杖拟郊行，脱屣始出户。
喜气薄林峦，生意溢蘅杜。
天公本无心，造物谁实主。
今昔倏变化，阴晴孰吹煦。
我欲叫苍苍，叩阍挝天鼓。
苍生在巅崖，何时脱辛苦。
入夏初晴
作者：何梦桂
朝代：宋

屏翳盗天权，丰隆据天宇。沴阴抗六阳，入夏苦旬雨。练石无娲皇，天漏谁与补。羲和驾赤轮，倏睹朝旭吐。泥虫起踯躅，淖羽鼓掀舞。倚杖拟郊行，脱屣始出户。喜气薄林峦，生意溢蘅杜。天公本无心，造物谁实主。今昔倏变化，阴晴孰吹煦。我欲叫苍苍，叩阍挝天鼓。苍生在巅崖，何时脱辛苦。
入庵偶成
作者：何梦桂
朝代：宋

满园桃李手亲栽，开遍东风藉绿苔。惟有木兰情意重，留花犹待主人来。去年燕到主归迟，今日人来燕亦归。岁岁成家长孙子，更将短翅傍谁飞。春色三分过二分，归来触目见山青。鸣鸠乳燕村村闹，不似山中好细听。如此春光冉冉何，青山亦笑发皤皤。门前修竹独欢舞，今岁儿孙长最多。
入庵偶成·其一
作者：何梦桂
朝代：宋
体裁：七言绝句

满园桃李手亲栽，开遍东风藉绿苔。惟有木兰情意重，留花犹待主人来。
入庵偶成·其三
作者：何梦桂
朝代：宋
体裁：七言绝句

春色三分过二分，归来触目见山青。鸣鸠乳燕村村闹，不似山中好细听。
入庵偶成·其二
作者：何梦桂
朝代：宋
体裁：七言绝句

去年燕到主归迟，今日人来燕亦归。岁岁成家长孙子，更将短翅傍谁飞。
入庵偶成·其四
作者：何梦桂
朝代：宋

如此春光冉冉何，青山亦笑发皤皤。门前修竹独欢舞，今岁儿孙长最多。
入庵偶成·其四
作者：何梦桂
朝代：宋

如此春光冉冉何，青山亦笑髮皤皤。
门前修竹独欢舞，今岁儿孙长最多。
八声甘州
作者：何梦桂
朝代：宋

至旦再期矣。夹谷按察签事行部，识拔于稠众人中，使下六邑，按问脏状，阅实以闻，自此声誉猎猎如日起。壬午秋，省台檄交至，君奉命以往，阅岁而后归，归则诸公已列剡交荐矣。C42F麾载道，凡六七年间，蒙被休泽，而歌颂勋德于祖帐之下，骈肩累迹，不特如老书生一人而已。酌钓濑之泉，磨锦峰之石，固不足以形容伟绩。濡毫染茧，为赋八声甘州，姑记其际遇之私，依恋之情云尔。试使善歌者为我歌之，当使送君短长亭下者，皆为君堕泪也。对千峰未晓，听西风、吹角下谯楼。拥貔貅千骑，旌E754十里，送客芳洲。曾是灯棋月柝，赞画坐清油。折尽长亭柳，莫系行舟。忆昔相逢何处，看飞鸿雪迹，休更回头。百年心事，长逐水东流。愿君如游龙万里，我如云、终泊此林丘。相思梦，明年雁到，尚讯南州。
八声甘州·倚阑干立尽
作者：何梦桂
朝代：宋
体裁：词

倚阑干立尽，看东风、吹度柳绵飞。怕杜鹃啼杀，江南雁杳，游子何之。梦断扬州芍药，落尽簇红丝。歌吹今何在，一曲沾衣。往事不堪重省，记柳边深巷，花外幽墀。把菱花独照，脂粉总慵施。怅春归、留春未住，奈春归、不管玉颜衰。伤心事，都将分付，榆砌苔矶。
八声甘州·其二
作者：何梦桂
朝代：宋
体裁：词

对千峰未晓，听西风、吹角下谯楼。拥貔貅千骑，旌幢十里，送客芳洲。曾是灯棋月柝，赞画坐青油。折尽长亭柳，莫系行舟。忆昔相逢何处，看飞鸿雪迹，休更回头。百年心事，长逐水东流。愿君如游龙万里，我如云、终泊此林丘。相思梦，明年雁到，尚讯南州。
八声甘州·其二
作者：何梦桂
朝代：宋

对千峰未晓，听西风、吹角下谯楼。拥貔貅千骑，旌十里，送客芳洲。曾是灯棋月柝，赞画坐清油。折尽长亭柳，莫系行舟。忆昔相逢何处，看飞鸿雪迹，休更回头。百年心事，长逐水东流。愿君如游龙万里，我如云、终泊此林丘。相思梦，明年雁到，尚讯南州。
八声甘州·叹人生聊尔
作者：何梦桂
朝代：宋
体裁：词

叹人生聊尔，便晨风、翼倦也回飞。
况自骑款段，欲追骐骥，千里安之。
种得玄芝瑶草，不染满头丝。
一醉梅花下，笑舞青衣。
说甚封侯万里，待朱门画战，大第崇墀。
人世何时□足，造物任隆施。
怪周公、如今不梦，意周公、政自怪吾衰。
归来去，夕阳牛陇，夜月鸥矶。
八声甘州·对千峰未晓
作者：何梦桂
朝代：宋
体裁：词

对千峰未晓，听西风、吹角下谯楼。
拥貔貅千骑，旌□十里，送客芳洲。
曾是灯棋月柝，赞画坐清油。
折尽长亭柳，莫系行舟。
忆昔相逢何处，看飞鸿雪迹，休更回头。
百年心事，长逐水东流。
愿君如游龙万里，我如云、终泊此林丘。
相思梦，明年雁到，尚讯南州。
八声甘州·对千峰未晓
作者：何梦桂
朝代：宋

对千峰未晓，听西风、吹角下谯楼。拥貔貅千骑，旌？十里，送客芳洲。曾是灯棋月柝，赞画坐清油。折尽长亭柳，莫系行舟。忆昔相逢何处，看飞鸿雪迹，休更回头。百年心事，长逐水东流。愿君如游龙万里，我如云、终泊此林丘。相思梦，明年雁到，尚讯南州。
八声甘州·恨公来较晚
作者：何梦桂
朝代：宋
体裁：词

恨公来较晚，早归朝、骢马去难留。
是朱轮华毂，联珪叠组，家世公侯。
今在玉堂深处，借重护偏州。
好把青毡拂，奕世勋猷。
明日东津归路，正梅花霜暧，春上枝头。
看连旗列鼓，送客下江楼。
对云山、千年不老，向楼前、阅尽几行舟。
留名在，严陵滩下，日夜东流。
八声甘州·自辽东鹤去
作者：何梦桂
朝代：宋
体裁：词

自辽东鹤去，算何人、插得翅能飞。笑平生错铸，儒冠误识，者也焉之。谩道寒蚕冰底，瓮茧解成丝。何许丝千丈，补得龙衣。镜里不堪勋业，纵梦中八翼，不到天墀。看墦间富贵，妻妾笑施施。对青山、千年不老，但梅花、头白伴人衰。严陵路，年年潮水，不上渔矶。
八声甘州·送吕总管
作者：何梦桂
朝代：宋

恨公来较晚，早归朝、骢马去难留。是朱轮华毂，联圭叠组，家世公侯。今在玉堂深处，借重护偏州。好把青毡拂，奕世勋猷。明日东津归路，正梅花霜暖，春上枝头。看连旗列鼓，送客下江楼。对云山、千年不老，向楼前、阅尽几行舟。留名在，严陵滩下，日夜东流。
八声甘州（伤春）
作者：何梦桂
朝代：宋

倚阑干立尽，看东风、吹度柳绵飞。怕杜鹃啼杀，江南雁杳，游子何之。梦断扬州芍药，落尽簇红丝。歌吹今何在，一曲沾衣。往事不堪重省，记柳边深巷，花外幽墀。把菱花独照，脂粉总慵施，怅春归、留春未住，奈春归、不管玉颜衰。伤心事，都将分付，榆砌苔矶。